open-index/open-wikipedia-markdown huggingface dataset:
লুবনা তাহতামৌনি

**লুবনা হামিদ তৌফিক তাহতামৌনি** () জর্দানের একজন জীববিজ্ঞানী। তিনি ক্যান্সার গবেষণা ও ডেভলপমেন্টাল জীববিজ্ঞানে স্বীয় অবদানের জন্য পরিচিত। তাহতামৌনি হাশেমীয় বিশ্ববিদ্যালয়ের জীববিজ্ঞান ও জীবপ্রকৌশল বিভাগের প্রধান। স্তন ক্যান্সারের উপর কর্মের স্বীকৃতি স্বরূপ তিনি একাধিক পদক পেয়েছেন। এছাড়াও আরব বিশ্বের নারীদের বিজ্ঞানের প্রতি আকৃষ্ট করতে তার অবদানকে সম্মান জানিয়ে তাকে ২০১৬ সালে স্বীকৃতি দেয়া হয়। ২০১৬ সালে বিবিসি'র ১০০ নারী তালিকায় তার নাম স্থান পেয়েছিলো। 

## প্রাথমিক জীবন ও শিক্ষা
উত্তর জর্দানের সুশিক্ষিত জনগোষ্ঠীর জন্য সুপরিচিত ইরবিদ নগরীতে তাহতামৌনির জন্ম ও বেড়ে ওঠা। পরিবারের ছয় শিশুর মাঝে তিনি ছিলেন তৃতীয়।  জর্দান বিশ্ববিদ্যালয় থেকে ১৯৯৭ সালে স্নাতক সম্পন্২০০০ সালে একই বিশ্ববিদ্যালয়ে স্নাতোকত্তর সমাপ্ত করেন।  পরীক্ষায় উচ্চ নাম্বার অর্জনে স্নাতক পর্যায়ে তাকে জীববিজ্ঞান বিষয়ে পড়তে দেয়া হয়।  স্নাতকোত্তরে তিনি  হামিদ আল হাজের তত্ত্বাবধানে রিপ্রডাক্টিভ জীববিজ্ঞানে পারদর্শিতা অর্জন করেন।

মার্কিন যুক্তরাষ্ট্রের কলোরাডো বিশ্ববিদ্যালয় থেকে ২০০৫  সালে তাহতামৌনি তার পিএইচডি সম্পন্ন করেন। তিনি তার উচ্চশিক্ষা ও বিজ্ঞানে ক্যারিয়ার গড়তে মার্কিন যুক্তরাষ্ট্রে পদার্পণের সুযোগ প্রাপ্তিতে নিজ পরিবারের সহযোগিতার কথা উল্লেখ করেন।

## কর্ম
পিএইচডি সম্পন্ন করে তাহতামৌনি নিজ দেশ জর্দানের নারীদের বিজ্ঞান শিক্ষায় আগ্রহী করে তুলতে ফিরে আসেন। তার এই সিদ্ধান্তের পেছনে অবশ্য যেই প্রতিষ্ঠানের সহায়তায় তিনি মার্কিন যুক্তরাষ্ট্রের উচ্চ শিক্ষার সুযোগ পেয়েছিলেন, সেই সংগঠনের প্রতি প্রতিশ্রুতিও কাজ করেছে। ২০০৮ সালে তিনি হাশেমীয় বিশ্ববিদ্যালয়ের মাইক্রোস্কোপি ফ্যাসিলিটির পরিচালক পদে নিযুক্ত হন। বিশ্ববিদ্যালয়টির এই সুবিধার জন্য তিনি অর্থায়নের ব্যবস্থা করেছিলেন। বিশ্ববিদ্যালয়ের বিভিন্ন গবেষণায় বিদেশি অর্থায়নের জন্য প্রকল্প রচনার উপর তিনি একাধিক কর্মশালা পরিচালনা করেন।  এছাড়আও আধুনিক গবেষণা পদ্ধতির সাথে তাল মিলিয়ে চলতে তিনি গ্রীষ্মকালীন সময়ে অস্ট্রেলিয়া ও মার্কিন যুক্তরাষ্ট্রের বিভিন্ন কাজে যোগ দেন। 

## সম্মাননা ও পদক

* ২০১৩ সালে কলোরাডো বিশ্ববিদ্যালয়ের উল্লেখযোগ্য আন্তর্জাতিক  এলামনাই পদক।
* কলেজ অব ন্যাচারাল সায়েন্স সামার ইন্টারন্যাশনাল স্কলার প্রোগ্রাম পদক,২০১২। 
* ল'রিয়েল-ইউনেস্কো উমেইন -ইন-সায়েন্স প্যান-আরব রিজিওনাল ফেলোশিপ,২০১১। 
* কিং হুসেন ইন্স্টিটিউট ফর বায়োটেকনোলজি এন্ড ক্যান্সার (KHIBC) স্কলার ,২০০৯।
* প্রথম স্থান, উন্নয়নের জন্য রাজা আব্দাল্লাহ দাতব্য, হাশেমীয় বিশ্ববিদ্যালয়,২০০৮।

## তথ্যসূত্র

বিষয়শ্রেণী:জীবিত ব্যক্তি
বিষয়শ্রেণী:নারী জীববিজ্ঞানী
বিষয়শ্রেণী:বিবিসি ১০০ নারী
বিষয়শ্রেণী:১৯৭৬-এ জন্ম
বিষয়শ্রেণী:২১শ শতাব্দীর নারী বিজ্ঞানী
বিষয়শ্রেণী:জর্ডান বিশ্ববিদ্যালয়ের প্রাক্তন শিক্ষার্থী
বিষয়শ্রেণী:কলোরাডো স্টেট ইউনিভার্সিটির প্রাক্তন শিক্ষার্থী
সের্হিও রেগিলন

**সের্হিও রেগিলন রদ্রিগেজ** (জন্ম: ১৬ ডিসেম্বর ১৯৯৬) হলেন একজন স্পেনীয় ফুটবলার, যিনি বর্তমানে প্রিমিয়ার লিগ ক্লাব টটেনহ্যাম হটস্পারের হয়ে একজন রক্ষণভাগের খেলোয়াড় হিসেবে খেলেন।

## তথ্যসূত্র

## বহিঃসংযোগ
*
* 

বিষয়শ্রেণী:১৯৯৮-এ জন্ম
বিষয়শ্রেণী:জীবিত ব্যক্তি
বিষয়শ্রেণী:সেভিয়া ফুটবল ক্লাবের খেলোয়াড়
বিষয়শ্রেণী:রিয়াল মাদ্রিদ কাস্তিয়ার খেলোয়াড়
বিষয়শ্রেণী:রিয়াল মাদ্রিদ ফুটবল ক্লাবের খেলোয়াড়
বিষয়শ্রেণী:ইউনিয়ন দেপোর্তিভা লোগ্রোনিয়েসের খেলোয়াড়
বিষয়শ্রেণী:টটেনহ্যাম হটস্পার ফুটবল ক্লাবের খেলোয়াড়
বিষয়শ্রেণী:লা লিগার খেলোয়াড়
বিষয়শ্রেণী:প্রিমিয়ার লিগের খেলোয়াড়
বিষয়শ্রেণী:১৯৯৬-এ জন্ম
বিষয়শ্রেণী:সেহুন্দা দিভিসিওন বি-এর খেলোয়াড়
বিষয়শ্রেণী:আতলেতিকো মাদ্রিদের ফুটবলার
বিষয়শ্রেণী:স্পেনের পুরুষ আন্তর্জাতিক ফুটবলার
বিষয়শ্রেণী:স্পেনের অনূর্ধ্ব-২১ আন্তর্জাতিক ফুটবলার
বিষয়শ্রেণী:উয়েফা ইউরোপা লিগ বিজয়ী খেলোয়াড়
বিষয়শ্রেণী:ইংল্যান্ডে স্পেনীয় প্রবাসী ক্রীড়াবিদ
বিষয়শ্রেণী:ইংল্যান্ডে প্রবাসী পুরুষ ফুটবলার
বিষয়শ্রেণী:স্পেনীয় পুরুষ ফুটবলার
বিষয়শ্রেণী:পুরুষ ফুটবল পার্শ্বীয় রক্ষণভাগের খেলোয়াড়
বিষয়শ্রেণী:ম্যানচেস্টার ইউনাইটেড ফুটবল ক্লাবের খেলোয়াড়
বিষয়শ্রেণী:ব্রেন্টফোর্ড ফুটবল ক্লাবের খেলোয়াড়
বিষয়শ্রেণী:মাদ্রিদের ফুটবলার
লক্ষ্মীপুর স্টেডিয়াম

**লক্ষ্মীপুর স্টেডিয়াম** শব্দগুচ্ছ দ্বারা নিম্নের যেকোন বিষয় নির্দেশ করা হতে পারেঃ
# লক্ষ্মীপুর স্টেডিয়াম, কাছাড়
# লক্ষ্মীপুর জেলা স্টেডিয়াম

বিষয়শ্রেণী:দ্ব্যর্থতা নিরসন পাতা
সুসানে গীতি

মেজর জেনারেল **সুসানে গীতি** বাংলাদেশের প্রথম নারী মেজর জেনারেল। তিনি ২০১৮ সালের ৩০ সেপ্টেম্বর বাংলাদেশ সেনাবাহিনীর প্রথম নারী হিসেবে পদোন্নতি পেয়ে মেজর জেনারেল হন।

## জন্ম ও শিক্ষাজীবন
সুসানে গীতি এর বেড়ে ওঠা পড়ালেখা সব রাজশাহীতেই। তিনি প্রথম থেকে দশম শ্রেণী পর্যন্ত সরকারি পি এন উচ্চ বালিকা বিদ্যালয়ে পড়াশোনা করেছেন। উচ্চ মাধ্যমিক পাশ করেন রাজশাহী কলেজ থেকে। সুসানে গীতি ১৯৮৫ সালে রাজশাহী মেডিকেল কলেজ থেকে এমবিবিএস পাস করেন। তিনি ১৯৯৬ সালে হেমাটোলজিতে এফসিপিএস ডিগ্রী লাভ করেন।

## কর্মজীবন
১৯৮৬ সালে বাংলাদেশ সেনাবাহিনীতে নারী ডাক্তার হিসেবে ক্যাপ্টেন পদে যোগ দেন সুসানে গীতি। পরবর্তীতে ১৯৯৬ সালে প্রথম নারী হিসেবে হেমাটোলজি বিষয়ে এফসিপিএস ডিগ্রি অর্জন করেন। এছাড়া তিনি জাতিসংঘ শান্তিরক্ষী মিশন ও বিভিন্ন সামরিক হাসপাতালে প্যাথলজি বিশেষজ্ঞের দায়িত্ব পালন করেছেন। ইতিপূর্বে তিনি আর্মড ফোর্সেস মেডিকেল কলেজের প্যাথলজি বিভাগের বিভাগীয় প্রধান হিসেবে কর্মরত ছিলেন। তিনি ২০২৩ সালের ফেব্রুয়ারী তে সামরিক বাহিনী থেকে অবসর গ্রহণ করেন। অবসরের আগ পর্যন্ত তিনি আর্মড ফোর্সেস ইনস্টিটিউট অফ প্যাথলজি র কমান্ড্যান্ট হিসেবে দায়িত্ব পালন করেন। 

## পারিবারিক জীবন
সুসানে গীতির স্বামী ব্রিগেডিয়ার জেনারেল আসাদুল্লাহ মো. হোসেন সাদ (অব.) বাংলাদেশ সেনাবাহিনীতে চিকিৎসক হিসেবে কর্মরত ছিলেন।

## তথ্যসূত্র

বিষয়শ্রেণী:জীবিত ব্যক্তি
বিষয়শ্রেণী:বাংলাদেশী সামরিক কর্মী
বিষয়শ্রেণী:বাংলাদেশ সেনাবাহিনীর জেনারেল
বিষয়শ্রেণী:বাংলাদেশী জেনারেল
বিষয়শ্রেণী:বাংলাদেশী সেনা কর্মকর্তা‎
বিষয়শ্রেণী:রাজশাহী কলেজের প্রাক্তন শিক্ষার্থী
বিষয়শ্রেণী:রাজশাহী মেডিকেল কলেজের প্রাক্তন শিক্ষার্থী
১৯৮৬ এশিয়া কাপ

**১৯৮৬ এশিয়া কাপ** (***জন প্লেয়ার গোল্ডলিফ ট্রফি*** হিসাবেও পরিচিত) হলো এশিয়া কাপ ক্রিকেট প্রতিযোগিতার দ্বিতীয় আসর, যা ১৯৮৬ সালের ৩০ মার্চ হতে ৬ এপ্রিল সময়কালের মধ্যে শ্রীলঙ্কায় অনুষ্ঠিত হয়।

১৯৮৬ এশিয়া কাপ ছিলো রাউন্ড-রবিন পদ্ধতিতে অনুষ্ঠিত হওয়া প্রতিযোগিতা যেখানে প্রতিটি দল প্রতিটি দলের সাথে একবার করে মোকাবেলা করে এবং পয়েন্ট তালিকার শীর্ষস্থানীয় দুটি দল ফাইনালে মুখোমুখি হয়। পাকিস্তান দুটি খেলাতেই জয় লাভ করে ফাইনালে শ্রীলঙ্কার মুখোমুখি হয়। ফাইনালে পাকিস্তানকে পরাজিত করে শ্রীলঙ্কা তাদের প্রথম এশিয়া কাপের শিরোপা জয় করে।

## স্কোয়াড

## খেলাসমূহ
### গ্রুপ পর্যায়

----
----

### ফাইনাল

## পরিসংখ্যান

### সর্বোচ্চ রান

### সর্বোচ্চ উইকেট

## আরো দেখুন

* এশিয়া কাপ

## তথ্যসূত্র

## বহিঃসংযোগ
* [ক্রিকেট আর্কাইভে সিরিজের পাতা](http://www.cricketarchive.co.uk/Archive/Seasons/SL/1985-86_SL_John_Player_Gold_Leaf_Trophy_(Asia_Cup)_1985-86.html)  

বিষয়শ্রেণী:এশিয়া কাপ
বিষয়শ্রেণী:শ্রীলঙ্কায় আন্তর্জাতিক ক্রিকেট প্রতিযোগিতা
বিষয়শ্রেণী:১৯৮৫-৮৬ থেকে ১৯৮৮ সময়কালীন আন্তর্জাতিক ক্রিকেট প্রতিযোগিতা
বিষয়শ্রেণী:স্বাগতিক শ্রীলঙ্কায় আন্তর্জাতিক ক্রীড়া প্রতিযোগিতা
টেড অ’বেকেট

**এডওয়ার্ড ল্যাম্বার্ট (টেড) অ’বেকেট** (; জন্ম: ১১ আগস্ট, ১৯০৭ - মৃত্যু: ২ জুন, ১৯৮৯) ভিক্টোরিয়ার সেন্ট কিল্ডা ইস্টে জন্মগ্রহণকারী প্রথিতযশা অস্ট্রেলীয় আন্তর্জাতিক ক্রিকেটার ছিলেন। অস্ট্রেলিয়া ক্রিকেট দলের অন্যতম সদস্য ছিলেন।

১৯২৮ থেকে ১৯৩২ সময়কালে অস্ট্রেলিয়া দলের পক্ষে আন্তর্জাতিক ক্রিকেটে অংশগ্রহণ করেছেন। ঘরোয়া প্রথম-শ্রেণীর ক্রিকেটে ভিক্টোরিয়ার প্রতিনিধিত্ব করেছেন। দলে তিনি মূলতঃ ডানহাতি ব্যাটসম্যান হিসেবে খেলতেন। এছাড়াও ডানহাতি ফাস্ট-মিডিয়াম বোলিংয়ে পারদর্শিতা দেখিয়েছেন ‘টেড’ ডাকনামে পরিচিত **টেড অ’বেকেট**।

## প্রারম্ভিক জীবন
বিশিষ্ট আইনজীবী টমাস আর্চিবল্ড অ’বেকেট ও এডা মেরি অ’বেকেট দম্পতির তিন পুত্রসন্তানের মধ্যে তার অবস্থান ছিল দ্বিতীয়। দাদু স্যার টমাস অ’বেকেট বিচারক ছিলেন। মেলবোর্ন বিশ্ববিদ্যালয় থেকে আইনশাস্ত্রে অধ্যয়নশেষে ১৯২৭ সালে মেলবোর্নের ট্রিনিটি কলেজে ভর্তি হন। ঐখানে অবস্থানকালেই ক্রীড়াজগতে প্রবেশ করেন। গুরুতরভাবে আহত হবার পূর্বে ক্রিকেট ও অস্ট্রেলীয় রুলস ফুটবলে বিশ্ববিদ্যালয়ের পক্ষে খেলতেন তিনি।

## খেলোয়াড়ী জীবন
সমগ্র খেলোয়াড়ী জীবনে ভিক্টোরিয়ার সদস্যরূপে ৪৭টি প্রথম-শ্রেণীর ক্রিকেটে অংশ নিয়েছেন। ১৯২৮ থেকে ১৯৩২ সময়কালে অস্ট্রেলিয়ার পক্ষে চারটি টেস্টে অংশগ্রহণের সুযোগ হয় টেড অ’বেকেটের। ২৯ ডিসেম্বর, ১৯২৮ তারিখে ইংল্যান্ডের বিপক্ষে টেস্ট অভিষেক ঘটে তার।

## ব্যক্তিগত জীবন
পেশায় তিনি আইনজীবী ছিলেন। খেলা থেকে অবসরগ্রহণের পর টেড অ’বেকেট ক্রিকেট প্রশাসনে জড়িত হয়ে পড়েন। ভিক্টোরিয়া ক্রিকেট অ্যাসোসিয়েশনের সদস্য ছিলেন তিনি।

২ জুন, ১৯৮৯ তারিখে ৮২ বছর বয়সে ভিক্টোরিয়ার টারেং এলাকায় টেড অ’বেকেটের দেহাবসান ঘটে।

## তথ্যসূত্র

## আরও দেখুন
* বিল উডফুল
* শেফিল্ড শিল্ড
* ভিক্টোরিয়া ক্রিকেট দল
* অস্ট্রেলীয় টেস্ট ক্রিকেটারদের তালিকা

## বহিঃসংযোগ
* 
* 

বিষয়শ্রেণী:১৯০৭-এ জন্ম
বিষয়শ্রেণী:১৯৮৯-এ মৃত্যু
বিষয়শ্রেণী:ইংরেজ বংশোদ্ভূত অস্ট্রেলীয় ব্যক্তি
বিষয়শ্রেণী:অস্ট্রেলীয় ক্রিকেটার
বিষয়শ্রেণী:অস্ট্রেলিয়ার টেস্ট ক্রিকেটার
বিষয়শ্রেণী:ভিক্টোরিয়ার ক্রিকেটার
বিষয়শ্রেণী:ভিক্টোরিয়া (অস্ট্রেলিয়া) থেকে আগত ক্রিকেটার
বিষয়শ্রেণী:মেলবোর্ন ক্রিকেট ক্লাবের ক্রিকেটার
বিষয়শ্রেণী:মেলবোর্ন থেকে আগত ক্রিকেটার
মোনাকো ফুটবল ক্লাব

**আসোসিয়েশন স্পোর্তিভ দে মোনাকো ফুটবল ক্লাব**, সাধারণত **আএস মোনাকো** (), **মোনাকো ফুটবল ক্লাব** অথবা শুধুমাত্র **মোনাকো** নামেই অধিক পরিচিত, হল মোনাকোর একটি ফুটবল ক্লাব। এই ক্লাবটি বর্তমানে ফ্রান্সের শীর্ষ স্তরের ফুটবল লীগ লীগ ১-এ খেলে। এই ক্লাবটি ১৯২৪ সালে প্রতিষ্ঠিত হয়েছে। মোনাকো ফুটবল ক্লাব তাদের সকল হোম ম্যাচ মোনাকোর স্তাদ লুইস ২-এ খেলে থাকে; যার ধারণক্ষমতা হচ্ছে ১৮,৫২৩। বর্তমানে এই ক্লাবের ম্যানেজারের দায়িত্ব পালন করছেন লেওনার্দো জারদিম এবং সভাপতির দায়িত্ব পালন করছেন সাঈদ শাবান। ফরাসি আক্রমণভাগের খেলোয়াড় উইসাম বেন ইয়েদের এই ক্লাবের অধিনায়কের দায়িত্ব পালন করছেন।

যদিও এই ক্লাবটি মোনাকোভিত্তিক ক্লাব, তবুও এটি ফরাসি লীগ পদ্ধতির অধীনে ফরাসি লীগে খেলে। মোনাকো হচ্ছে ফরাসি ফুটবলের অন্যতম সেরা ক্লাব, যারা এপর্যন্ত ৮টি লীগ ট্রফি এবং ৫টি কুপ দে ফ্রান্স ট্রফি জয়লাভ করেছে। এছাড়াও মোনাকো ইউরোপীয় ফুটবলেও প্রতিযোগিতা করেছে যেখানে তারা ১৯৯২ সালের উয়েফা কাপ উইনার্স কাপের এবং ২০০৪ সালের উয়েফা চ্যাম্পিয়নস লীগের রানার-আপ ছিল।

মোনাকোর ঐতিহ্যবাহী রঙ হচ্ছে লাল এবং সাদা, এবং এজন্যই ক্লাবটি *লেস রুগেস এত ব্লাঙ্কস* (*লাল এবং সাদা*) নামে পরিচিত। মোনাকো ইউরোপীয়ান ক্লাব অ্যাসোসিয়েশনের এক অন্যতম সদস্য। ২০১১ সালের ডিসেম্বর মাসে, এই ক্লাবের দুই-তৃতীয়াংশ রুশ মহাধনাঢ্য ব্যক্তি দিমিত্রি বাইবোলোভলেভর অধীনস্থ একাতেরিনা বাইবোলোভলেভ ট্রাস্টের কাছে বিক্রয় করে দেওয়া হয়। বাইবোলোভলেভের অর্থনৈতিক সাহায্যের ফলে, ক্লাবটি পুনরায় লীগ ১ ফিরে আসে এবং প্রথম লীগ জয়ের ১৭ বছর পর ২০১৬–১৭ লীগ ১ মৌসুমে পুনরায় লীগ জয়লাভ করতে সক্ষম হয়।

## তথ্যসূত্র

## বহিঃসংযোগ

* 


বিষয়শ্রেণী:ফ্রান্সে বহু-ক্রীড়া ক্লাব
বিষয়শ্রেণী:প্রবাসী ফুটবল ক্লাব
বিষয়শ্রেণী:১৯২৪-এ প্রতিষ্ঠিত ফুটবল ক্লাব
বিষয়শ্রেণী:মোনাকোয় ফুটবল ক্লাব
বিষয়শ্রেণী:ফিফা (ভিডিও গেম সিরিজ) দল
বিষয়শ্রেণী:ফ্রান্সের ফুটবল ক্লাব
বিষয়শ্রেণী:লিগ ১-এর ক্লাব
বিষয়শ্রেণী:১৯২৪-এ ইউরোপে প্রতিষ্ঠিত
লুকা জিদান

**লুকা জিনেদিন জিদান ফের্নান্দেজ** (জন্ম: ১৩ মে ১৯৯৮) হলেন একজন ফরাসি ফুটবলার, যিনি বর্তমানে স্পেনীয় ক্লাব রিয়াল মাদ্রিদ এবং রিয়াল মাদ্রিদ কাস্তিয়ার হয়ে একজন গোলরক্ষক হিসেবে খেলেন।

## অর্জন
**রিয়াল মাদ্রিদ**
* উয়েফা চ্যাম্পিয়নস লিগ: ২০১৭–১৮

**ফ্রান্স অনূর্ধ্ব-১৭**
*উয়েফা ইউরোপিয়ান অনূর্ধ্ব-১৭ চ্যাম্পিয়নশিপ: ২০১৫

## তথ্যসূত্র

## বহিঃসংযোগ
*রিয়াল মাদ্রিদ প্রোফাইল
*এফএফএফ-এ ফ্রান্স প্রোফাইল 
*
* 
* 

বিষয়শ্রেণী:১৯৯৮-এ জন্ম
বিষয়শ্রেণী:জীবিত ব্যক্তি
বিষয়শ্রেণী:মার্সেইয়ের ক্রীড়াবিদ
বিষয়শ্রেণী:ফরাসি পুরুষ ফুটবলার
বিষয়শ্রেণী:ফ্রান্সের আন্তর্জাতিক যুব ফুটবলার
বিষয়শ্রেণী:আলজেরীয় বংশোদ্ভূত ফরাসি ব্যক্তি
বিষয়শ্রেণী:স্পেনীয় বংশোদ্ভূত ফরাসি ব্যক্তি
বিষয়শ্রেণী:রিয়াল মাদ্রিদ ফুটবল ক্লাবের খেলোয়াড়
বিষয়শ্রেণী:রিয়াল মাদ্রিদ কাস্তিয়ার খেলোয়াড়
বিষয়শ্রেণী:লা লিগার খেলোয়াড়
বিষয়শ্রেণী:সেহুন্দা দিভিসিওন বি-এর খেলোয়াড়
বিষয়শ্রেণী:রিয়াল রেসিং ক্লাব সান্তান্দেরের খেলোয়াড়
বিষয়শ্রেণী:রায়ো ভায়েকানোর খেলোয়াড়
বিষয়শ্রেণী:সোসিয়েদাদ দেপোর্তিভা এইবারের খেলোয়াড়
বিষয়শ্রেণী:সেহুন্দা দিভিসিওনের খেলোয়াড়
বিষয়শ্রেণী:উয়েফা চ্যাম্পিয়নস লিগ বিজয়ী খেলোয়াড়
বিষয়শ্রেণী:স্পেনে ফরাসি প্রবাসী ক্রীড়াবিদ
বিষয়শ্রেণী:কাবিল বংশোদ্ভূত ফরাসি ব্যক্তি
বিষয়শ্রেণী:পুরুষ ফুটবল গোলরক্ষক
বিষয়শ্রেণী:গ্রানাদা ফুটবল ক্লাবের খেলোয়াড়
বিষয়শ্রেণী:স্পেনীয় পুরুষ ফুটবলার
বিষয়শ্রেণী:২১শ শতাব্দীর ফরাসি পুরুষ ক্রীড়াবিদ
বিষয়শ্রেণী:আলজেরিয়ার আন্তর্জাতিক ফুটবলার
বিষয়শ্রেণী:আলজেরীয় পুরুষ ফুটবলার
কেশারপাড় ইউনিয়ন

**কেশারপাড়** বাংলাদেশের নোয়াখালী জেলার অন্তর্গত সেনবাগ উপজেলার একটি ইউনিয়ন।

## আয়তন

## জনসংখ্যা

## অবস্থান ও সীমানা
সেনবাগ উপজেলার উত্তর-পশ্চিমাংশে কেশারপাড় ইউনিয়নের অবস্থান। এ ইউনিয়নের উত্তর-পশ্চিমে ছাতারপাইয়া ইউনিয়ন, দক্ষিণ-পশ্চিমে সোনাইমুড়ি উপজেলার বারগাঁও ইউনিয়ন ও অম্বরনগর ইউনিয়ন, দক্ষিণে অর্জুনতলা ইউনিয়ন, পূর্বে ডুমুরুয়া ইউনিয়ন এবং উত্তরে কুমিল্লা জেলার নাঙ্গলকোট উপজেলার বটতলী ইউনিয়ন অবস্থিত।

## প্রশাসনিক কাঠামো
কেশারপাড় ইউনিয়ন সেনবাগ উপজেলার আওতাধীন ২নং ইউনিয়ন পরিষদ। এ ইউনিয়নের প্রশাসনিক কার্যক্রম সেনবাগ থানার আওতাধীন। এটি জাতীয় সংসদের ২৬৯নং নির্বাচনী এলাকা নোয়াখালী-২ এর অংশ। ওয়ার্ডভিত্তিক এ ইউনিয়নের গ্রামসমূহ হল:

## শিক্ষা ব্যবস্থা

## শিক্ষা প্রতিষ্ঠান
;কলেজ
* কানকিরহাট কলেজ

;মাদ্রাসা
* কানকিরহাট ফাজিল মাদ্রাসা
* কানকিরহাট নূরানী মাদ্রাসা 
* কানকিরহাট মিফতাহুল উলুম মাদরাসা
* ইটবাড়িয়া তা'লিমুল কুরআন নূরানী মাদ্রাসা
* জামিয়া ইসলামিয়া খাজুরিয়া মাদ্রাসা

;মাধ্যমিক বিদ্যালয়
* খাজুরিয়া আছিরা খাতুন উচ্চ বিদ্যালয়
* কানকিরহাট উচ্চ বিদ্যালয়
* কানকিরহাট উচ্চ বালিকা বিদ্যালয়
* কেশারপাড় উচ্চ বিদ্যালয় (বেসরকারি)

;প্রাথমিক বিদ্যালয়
* কানকিরহাট সরকারি প্রাথমিক বিদ্যালয়
* বীরকোট আতর ভুঁইয়া সরকারি প্রাথমিক বিদ্যালয় (১)
* আটিয়াবাড়ী সরকারি প্রাথমিক বিদ্যালয় 
* ইটবাড়িয়া সরকারি প্রাথমিক বিদ্যালয়
* কালারাইতা সরকারি প্রাথমিক বিদ্যালয়
* কেশারপাড় সরকারি প্রাথমিক বিদ্যালয়
* খাজুরিয়া সরকারি প্রাথমিক বিদ্যালয়
* লেমুয়া সরকারি প্রাথমিক বিদ্যালয়
* খাজুরিয়া (সর্দারপাড়া) সরকারি প্রাথমিক বিদ্যালয়

;কিন্ডারগার্টেন 
* কেশারপাড় আদর্শ কে.জি
* সোনার বাংলা একাডেমী
* শিশুমেলা কিন্ডারগার্টেন স্কুল
* মানব কল্যাণ একাডেমী
* এডুকেয়ার ইসলামি একাডেমী
* সিদীপ মডার্ণ স্কুল
* উদয়ন শিশু একাডেমী
* নলেজ চাইল্ড একাডেমী
* খাজুরিয়া আইডিয়াল একাডেমী

## যোগাযোগ ব্যবস্থা
কেশারপাড় ইউনিয়নের প্রধান এবং একমাত্র যোগাযোগের পথ হল সড়কপথ। যোগাযোগের প্রধান বাহন সিএনজি চালিত অটোরিকশা। এছাড়া রিকশা, সাইকেলসহ বিভিন্ন প্রকার যানবাহন রয়েছে।
দূরের যোগাযোগের মাধ্যম হচ্ছে বাস। এই ইউনিয়নের কানকির হাট বাজার থেকে প্রতিদিন ঢাকা ও চট্টগ্রামের অভিমূখে দূরপাল্লার বাস ছেড়ে যায়।

## খাল ও নদী
কেশারপাড় ইউনিয়নে কোন নদী নেই। *নোয়াখাল* এর একটি প্রশাখা খাল এ ইউনিয়নের মধ্য দিয়ে প্রবাহিত হচ্ছে।

## হাট-বাজার
কেশারপাড় ইউনিয়নের প্রধান ৩টি হাট-বাজার 
* কানকিরহাট বাজার, 
* খাজুরিয়া বাজার এবং 
* দমদমা বাজার (কেশারপাড় বাজার)।

## দর্শনীয় স্থান
* কেশারপাড় দীঘি
*কলাবাড়ীয়া হরিণ ওয়ালা বাড়ী (কাদের সাহেবের বাড়ী)

## জনপ্রতিনিধি
* বর্তমান চেয়ারম্যান: আব্দুল হক।

## আরও দেখুন
* সেনবাগ উপজেলা
* সেনবাগ থানা
* নোয়াখালী জেলা

## তথ্যসূত্র
১. https://www.facebook.com/profile.php?id=100063647762888

## বহিঃসংযোগ

https://kesharparup.noakhali.gov.bd/ 

বিষয়শ্রেণী:সেনবাগ উপজেলার ইউনিয়ন
ডেবরা কার

**ডেবরা জেন কার-ট্রিমার**, সিবিই (; জন্ম: ৩০ সেপ্টেম্বর ১৯২১ - ১৬ অক্টোবর ২০০৭) ছিলেন একজন স্কটিশ অভিনেত্রী। তিনি চলচ্চিত্র, মঞ্চ ও টেলিভিশনে অভিনয় করতেন। কর্মজীবনে তিনি ছয়বার একাডেমি পুরস্কারের মনোনয়ন লাভ করেছেন, যা কোন পুরস্কার না জিতে শ্রেষ্ঠ অভিনেত্রী বিভাগে সর্বাধিক মনোনয়নের রেকর্ড। তিনি সঙ্গীতধর্মী চলচ্চিত্র *[[দ্য কিং অ্যান্ড আই (১৯৫৬-এর চলচ্চিত্র)|দ্য কিং অ্যান্ড আই]]* (১৯৫৬)-এ অ্যানা লেওনোওয়েন্স চরিত্রে তার কাজের জন্য গোল্ডেন গ্লোব পুরস্কার অর্জন করেন। এছাড়া তিনি তিনবার শ্রেষ্ঠ অভিনেত্রী বিভাগে নিউ ইয়র্ক ফিল্ম ক্রিটিকস সার্কেল পুরস্কার জয় করেন।

১৯৯৪ সালে "নিখুঁত লাবণ্য ও সৌন্দর্য ও নিবেদিত প্রাণ অভিনেত্রী, যার চলচ্চিত্র কর্মজীবন সবসময় পরিপূর্ণ, নিয়মানুবর্তি ও মার্জিত ছিল" উল্লেখ করে তাকে একাডেমি সম্মানসূচক পুরস্কার প্রদান করা হয়। তার অভিনীত উল্লেখযোগ্য চলচ্চিত্রসমূহ হল *কু ভাদিস* (১৯৫১), *[[ফ্রম হিয়ার টু ইটার্নিটি]]* (১৯৫৩), *[[অ্যান অ্যফেয়ার টু রিমেম্বার]]* (১৯৫৭), *হেভেন নোস, মিস্টার অ্যালিসন* (১৯৫৭), *দি ইনোসেন্টস* (১৯৬১), *ব্ল্যাক নার্সিসাস* (১৯৪৭), *কিং সলোমন্‌স মাইন্স* (১৯৫০), *দ্য লাইফ অ্যান্ড ডেথ অব কর্নেল ব্লিম্প* (১৯৪৩), *দ্য সানডোহার্স* (১৯৬০) এবং *[[সেপারেট টেবলস্‌ (চলচ্চিত্র)|সেপারেট টেবলস্‌]]* (১৯৫৮)।

## তথ্যসূত্র

## বহিঃসংযোগ

* 
* 
* 
* 

বিষয়শ্রেণী:১৯২১-এ জন্ম
বিষয়শ্রেণী:২০০৭-এ মৃত্যু
বিষয়শ্রেণী:২০শ শতাব্দীর স্কটিশ অভিনেত্রী
বিষয়শ্রেণী:২১শ শতাব্দীর স্কটিশ অভিনেত্রী
বিষয়শ্রেণী:স্কটিশ চলচ্চিত্র অভিনেত্রী
বিষয়শ্রেণী:স্কটীয় টেলিভিশন অভিনেত্রী
বিষয়শ্রেণী:স্কটিশ মঞ্চ অভিনেত্রী
বিষয়শ্রেণী:গ্লাসগোর অভিনেত্রী
বিষয়শ্রেণী:পার্কিন্সন রোগে মৃত্যু
বিষয়শ্রেণী:মার্কিন যুক্তরাষ্ট্রে ব্রিটিশ প্রবাসী
বিষয়শ্রেণী:সুইজারল্যান্ডে ব্রিটিশ প্রবাসী
বিষয়শ্রেণী:স্পেনে ব্রিটিশ প্রবাসী
বিষয়শ্রেণী:কমান্ডার অব দি অর্ডার অব দ্য ব্রিটিশ এম্পায়ার
বিষয়শ্রেণী:একাডেমি সম্মানসূচক পুরস্কার বিজয়ী
বিষয়শ্রেণী:গোল্ডেন গ্লোব পুরস্কার (সেরা অভিনেত্রী - সঙ্গীতধর্মী বা হাস্যরসাত্মক চলচ্চিত্র) বিজয়ী
বিষয়শ্রেণী:ডোনাল্ডসন পুরস্কার বিজয়ী
বিষয়শ্রেণী:শ্রেষ্ঠ বিদেশি অভিনেত্রী বিভাগে দাভিদ দি দোনাতেল্লো বিজয়ী
বিষয়শ্রেণী:মেট্রো-গোল্ডউইন-মেয়ারের চুক্তিবদ্ধ শিল্পী
বিষয়শ্রেণী:বাফটা বিজয়ী
বিষয়শ্রেণী:পারকিনসন রোগে মৃত্যু
বিষয়শ্রেণী:দাভিদ দি দোনাতেল্লো বিজয়ী
বিষয়শ্রেণী:মার্কিন যুক্তরাষ্ট্রে ব্রিটিশ প্রবাসী অভিনেত্রী
প্রলয়োল্লাস

**প্রলয়োল্লাস** হল ১৯২১ সালে রচিত একটি দাদরা তালের বিদ্রোহাত্মক বাংলা গান, যা এর প্রথম চরণ **তোরা সব জয়ধ্বনী কর** নামেও পরিচিত। গানটির রচয়িতা এবং সুরকার ছিলেন বাংলাদেশের জাতীয় কবি কাজী নজরুল ইসলাম। ১৯২২ সালে প্রকাশিত নজরুলের প্রথম কাব্যগ্রন্থ অগ্নিবীণায় এটি প্রকাশিত হয়। গানটি বাংলাদেশের ক্ষমতাসীন দল বাংলাদেশ আওয়ামী লীগের স্লোগান সংগীত। 

## গানের কথা

তোরা সব জয়ধ্বনী কর!
তোরা সব জয়ধ্বনী কর!
ঐ নতুনের কেতন ওরে কাল- বোশেখীর ঝড়।
তোরা সব জয়ধ্বনী কর!
তোরা সব জয়ধ্বনী কর!

আসছে এবার অনাগত প্রলয়-নেশার নৃত্য পাগল
সিন্ধুপারের সিংহ- দ্বারে ধমক হেনে ভাংল আগল।
মৃত্যু- গহন অন্ধ-কুপে
মহাকালের চন্ড- রূপে-
ধুম-ধুপে
বজ্র-শিখার মশাল জ্বেলে আসছে ভয়ংকর-
ওরে ঐ হাসছে ভয়ংকর।
তোরা সব জয়ধ্বনী কর!
তোরা সব জয়ধ্বনী কর!

দ্বাদশ রবির বহ্নি-জ্বালা
ভয়াল তাহার নয়ন- কটায়,
দিগন্তরের কাঁদন লুটায় 
পিঞ্জল তার ত্রস্ত জটায়।
বিন্দু তাহার নয়ন জলে
সপ্ত মহাসিন্ধু দলে কপোল-তলে।

বিশ্ব-মায়ের আসন তারি বিপুল বাহুর' পর-
হাঁকে ঐ "জয় প্রলয়ংকর!"
তোরা সব জয়ধ্বনী কর!
তোরা সব জয়ধ্বনী কর!

মাভৈঃ, মাভৈঃ! 
জগৎ জুড়ে প্রলয় এবার ঘনিয়ে আসে।
জরায় মরা মুমুর্ষদের প্রান-লুকানো ঐ বিনাশে।
এবার মহা নিশার শেষে
আসবে উষা অরুণ হেসে করুণ বেশে।

দিগম্বরের জটায় লুটায় শিশু চাঁদের কর,
আলো তার ভরবে এবার ঘর!
তোরা সব জয়ধ্বনী কর!
তোরা সব জয়ধ্বনী কর!

## তথ্যসূত্র

## বহিঃসংযোগ

*কবির চৌধুরী কর্তৃক ''প্রলয়োল্লাস'' কবিতার ইংরেজি অনুবাদ

বিষয়শ্রেণী:কাজী নজরুল ইসলামের কবিতা
বিষয়শ্রেণী:১৯২১-এর কবিতা
বিষয়শ্রেণী:রাজনৈতিক দলীয় গান
তনুশ্রী দত্ত

**তনুশ্রী দত্ত** (জন্ম: ১৯ মার্চ ১৯৮৪) একজন ভারতীয় সাবেক মডেল এবং অভিনেত্রী যিনি প্রাথমিকভাবে বলিউড চলচ্চিত্রে অভিনয় করেছেন। দত্ত ২০০৪ সালে ফেমিনা মিস ইন্ডিয়া ইউনিভার্স শিরোপা লাভ করেন। একই বছর মিস ইউনিভার্সের সৌন্দর্য প্রতিযোগিতায় তিনি শীর্ষ দশজন চূড়ান্ত ব্যক্তিদের মধ্যে ছিলেন। ২০১৮ সালের সেপ্টেম্বরে থেকে তিনি আমেরিকা যুক্তরাষ্ট্রের গ্রিন কার্ড ধারক হিসাবে বসবাস করছেন।

## প্রারম্ভিক জীবন
তানুশ্রী দত্ত জন্মগ্রহণ করেন ভারতের ঝাড়খণ্ডের জামশেদপুরে একটি রক্ষণশীল বাঙালি হিন্দু পরিবারে। তিনি তার শহরের ডিবিএসএস ইংরেজি স্কুল এবং পুনে জুনিয়র কলেজে লেখাপড়া  করেন। মডেলিং জীবন অনুসরণ করার জন্য বিসিএমের প্রথম বছর শেষ করার পর তিনি কলেজ থেকে বাদ পড়েন। তার বোন ইশিতা দত্ত-ও একজন অভিনেত্রী ও মডেল।

## কর্মজীবন
২০০৩ সালে, মুম্বাইয়ে অনুষ্ঠিত ফেমিনা মিস ইন্ডিয়া প্রতিযোগিতা তনুশ্রী দত্ত জিতেছিলেন; ফলস্বরূপ, তিনি মিস ইউনিভার্স ২০০৪ প্রতিযোগিতায় ভারতের প্রতিনিধিত্ব করেন যা কোয়েটো, ইকুয়েডরে অনুষ্ঠিত হয়েছিল, যেখানে তিনি শীর্ষ ১০ম চূড়ান্ত প্রতিযোগীদের মধ্যে ছিলেন।

২০০৫ সালে তার বলিউডে আত্মপ্রকাশ ঘটে, চকলেট এবং আশিক বানায় আপনে চলচ্চিতে অভিনয়ের মাধ্যমে। আশিক বানায়া আপনে চলচ্চিটি বক্স অফিসে ব্যর্থতা ছিল কিন্তু এর সঙ্গীত অল টাইম ব্লকবাস্টার রেকর্ড করেছিল।

মিস ইন্ডিয়া প্রতিযোগিতায় অংশ নেওয়ার আগে, তিনি হ্যারি আনন্দের একটি ভারতীয় পপ মিউজিক ভিডিও, "সাইয়ান দিল মিনা আনা রে" নামে একটি ভিডিওতে অভিনয়  করেছিলেন। এটি একটি বিশাল জনপ্রিয় ছিল এবং পরবর্তীতে ২০০৩ সালে বেশ কয়েকটি স্টেজ শোতে অভিনয় করেছিল।

## চলচ্চিত্রের তালিকা

## তথ্যসূত্র

## বহিঃসংযোগ

* 

বিষয়শ্রেণী:ভারতীয় অভিনেত্রী
বিষয়শ্রেণী:২১শ শতাব্দীর ভারতীয় অভিনেত্রী
বিষয়শ্রেণী:তামিল চলচ্চিত্র অভিনেত্রী
বিষয়শ্রেণী:মিস ইউনিভার্স ২০০৪-এর প্রতিযোগী
বিষয়শ্রেণী:ঝাড়খণ্ডের নারী মডেল
বিষয়শ্রেণী:বাঙালি অভিনেত্রী
বিষয়শ্রেণী:হিন্দি চলচ্চিত্র অভিনেত্রী
বিষয়শ্রেণী:তেলুগু চলচ্চিত্র অভিনেত্রী
বিষয়শ্রেণী:ফেমিনা মিস ইন্ডিয়া বিজয়ী
বিষয়শ্রেণী:ভারতীয় চলচ্চিত্র অভিনেত্রী
বিষয়শ্রেণী:জীবিত ব্যক্তি
বিষয়শ্রেণী:জামশেদপুরের ব্যক্তি
বিষয়শ্রেণী:সাবিত্রীবাই ফুলে পুণে বিশ্ববিদ্যালয়ের প্রাক্তন শিক্ষার্থী
বিষয়শ্রেণী:১৯৮৪-এ জন্ম
বিষয়শ্রেণী:ঝাড়খণ্ডের অভিনেত্রী
জান্নাতুল ফেরদৌস ঐশী

**জান্নাতুল ফেরদৌস ঐশী** (জন্ম ২০০০) হচ্ছেন একজন বাংলাদেশী মডেল, অভিনেত্রী এবং সুন্দরী প্রতিযোগিতা মিস বাংলাদেশ ২০১৮-এর মুকুটধারী। তিনি ৮ ই ডিসেম্বর ২০১৮ সালে চীনের সানইয়ায় অনুষ্ঠিত মিস ওয়ার্ল্ড ২০১৮-এ বাংলাদেশের প্রতিনিধিত্ব করেন এবং ১১৮ প্রতিযোগীর মধ্যে থেকে শীর্ষ ৩০-এ স্থান পান।

## প্রাথমিক জীবন
ঐশী ২০০০ সালে বরিশাল বিভাগের পিরোজপুর জেলায় জন্মগ্রহণ করেন। পরিবারে তিনি সবার ছোট। তার বাবা নির্মাণ শিল্পের সাথে যুক্ত এবং মা একজন শিক্ষিকা।

## সুন্দরী প্রতিযোগিতা
২০১৮ সালের ৩০ সেপ্টেম্বরে ঢাকায় আয়োজিত “মিস ওয়ার্ল্ড বাংলাদেশ-২০১৮” এর চূড়ান্ত পর্বে বিজয়ী হিসেবে জান্নাতুল ফেরদৌস ঐশীর নাম ঘোষণা করা হয়। এই প্রতিযোগিতায় দেশজুড়ে প্রায় ৩০,০০০ প্রতিযোগী অংশ নিয়েছিল। এই শিরোনাম অর্জনের পর ঐশী মিস ওয়ার্ল্ড ২০১৮-এ অংশ নেন।

চীনের সানায় মিস ওয়ার্ল্ড ২০১৮-এর ৬৮তম সংস্করণে, ষষ্ঠ গ্রুপে ঐশীকে বিজয়ী ঘোষণা করা হয়, ঐশী এই গ্রুপে হেড-টু-হেড চ্যালেঞ্জে মানুষের ভোটে ছয় প্রতিযোগীর মধ্যে বিজয়ী হন। তার দলের অন্য প্রতিযোগীরা ছিলেন চীন, ব্রিটিশ ভার্জিন দ্বীপপুঞ্জ, ডেনমার্ক, ব্রাজিল এবং আয়ারল্যান্ডের। চূড়ান্ত পর্বের হেড-টু-হেড চ্যালেঞ্জে তাঁকে তিন বিচারকের (স্টেফানি ডেল ভেল, মানুশি ছিল্লার, মেগান ইয়াং) সবাই বেঁচে নেন, এতে তিনি মিস নাইজেরিয়াকে হারান, এর ফলে ঐশী ১১৮ প্রতিযোগীর মধ্যে থেকে শীর্ষ ৩০-এ স্থান পান।

## চলচ্চিত্র

## তথ্যসূত্র

## বহিঃসংযোগ
* 
*
*
*

বিষয়শ্রেণী:মিস বাংলাদেশ বিজয়ী
বিষয়শ্রেণী:বাংলাদেশী নারী মডেল
বিষয়শ্রেণী:২০০০-এ জন্ম
বিষয়শ্রেণী:বাংলাদেশী চলচ্চিত্র অভিনেত্রী
বিষয়শ্রেণী:বাংলাদেশী সুন্দরী প্রতিযোগিতা বিজয়ী
বিষয়শ্রেণী:জীবিত ব্যক্তি
বিষয়শ্রেণী:মিস ওয়ার্ল্ড ২০১৮-এর প্রতিনিধি
বিষয়শ্রেণী:ইন্ডিপেন্ডেন্ট বিশ্ববিদ্যালয়, বাংলাদেশের প্রাক্তন শিক্ষার্থী
বিষয়শ্রেণী:ভান্ডারিয়া উপজেলার ব্যক্তি
বিষয়শ্রেণী:বরিশাল বিভাগের অভিনেত্রী
বিষয়শ্রেণী:২১শ শতাব্দীর বাংলাদেশী অভিনেত্রী
তাবাস্সুম ফেরদৌস শাওন

**তাবাস্সুম ফেরদৌস শাওন** (জন্ম: ১৭ জুন ১৯৭৯) একজন বাংলাদেশী মডেল এবং সুন্দরী প্রতিযোগিতা মিস বাংলাদেশ ২০০১-এর মুকুটধারী। তিনি ১৬ নভেম্বর ২০০১ সালে দক্ষিণ আফ্রিকা র সান সিটি তে অনুষ্ঠিত ৫১তম মিস ওয়ার্ল্ড সুন্দরী প্রতিযোগিতায় বাংলাদেশ এর প্রতিনিধিত্ব করেন।

শাওন স্থানীয় ট্যাবলয়েড মানবজমিন (পত্রিকা) এবং লন্ডন লিংক প্রমোশন মিস বাংলাদেশ হিসাবে নির্বাচিত হয়েছিল।

## তথ্যসূত্র

বিষয়শ্রেণী:মিস বাংলাদেশ বিজয়ী
বিষয়শ্রেণী:বাংলাদেশী নারী মডেল
বিষয়শ্রেণী:মিস ওয়ার্ল্ড ২০০১-এর প্রতিনিধি
বিষয়শ্রেণী:১৯৭৯-এ জন্ম
বিষয়শ্রেণী:বাংলাদেশী সুন্দরী প্রতিযোগিতা বিজয়ী
বিষয়শ্রেণী:জীবিত ব্যক্তি
আন্তর্জাতিক প্রবীণ দিবস

**আন্তর্জাতিক প্রবীণ দিবস** প্রতি বছরের ১ অক্টোবর পালন করা হয়।

## ইতিহাস
জাতিসংঘ আন্তর্জাতিকভাবে দিবসটি প্রতিবছর ১ অক্টোবর পালনের সিদ্ধান্ত নেয় ১৯৯০ সালে। প্রবীণদের সুরক্ষা এবং অধিকার নিশ্চিতের পাশাপাশি বার্ধক্যের সমস্যা ও প্রতিকারের বিষয়ে বিশ্বব্যাপী গণসচেতনতা সৃষ্টির লক্ষ্যে ১৯৯১ সাল থেকে এ দিবসটি পালন করা শুরু হয়।

## বার্ষিক স্লোগান
২০১৯ সালের প্রতিপাদ্য- বয়সের সমতার পথে যাত্রা

## তথ্যসূত্র

বিষয়শ্রেণী:আন্তর্জাতিক উদ্‌যাপন
বিষয়শ্রেণী:অক্টোবর উদ্‌যাপন
বিষয়শ্রেণী:জাতিসংঘের দিবস
বিষয়শ্রেণী:বার্ধক্য
মুন্সি

**মুন্সি** হচ্ছে বাঙালি মুসলমানদের প্রচিন একটি উপধি। যতদূর জানা যায়, এটি মুগল সম্রাটদের আমলে এই উপাধির প্রচলন শুরু হয়। মোগল আমলে বাদশাহদের রাজদরবারে বাদশার সচিবিয় কর্মকাণ্ড লিপিবদ্ধ করার কাজে নিয়োজিত ব্যক্তিকে মুন্সি বলা হতো। তাকে মুন্সি বা মুন্সিজী নামে ডাকা হতো। তিনি বাদশাহের দাপ্তরিক যাবতীয় কাজ বা হিসাব লিপিবদ্ধ করতেন।

পরবর্তীতে ইংরেজ আমালে ইংরেজদের অধিনে যে সব শিক্ষিত মুসলমান তাদের দাপ্তরিক কাজ, বিশেষ করে লেখালেখির কাজ করতো, তাদেরকে মুন্সিজী নামে ডাকা হতো।

বর্তমানে সরকারের সচিবালয় বা জেলা প্রশাককের কার্যালয়ে মুন্সিখানা নামে একটা সেল আছে, যেখানে আগ্নেয়াস্ত্রের লাইসেন্স প্রদান ও নবায়নের কাজ করা হয়ে থাকে।
পাথরপ্রতিমা বিধানসভা কেন্দ্র

**পাথরপ্রতিমা (বিধানসভা কেন্দ্র)** ভারতের পশ্চিমবঙ্গ রাজ্যের দক্ষিণ চব্বিশ পরগনা জেলার একটি বিধানসভা কেন্দ্র। 
## এলাকা
ভারতের সীমানা পুনর্নির্ধারণ কমিশনের নির্দেশিকা অনুসারে, ১৩০ নং পাথরপ্রতিমা বিধানসভা কেন্দ্রটি পাথরপ্রতিমা সমষ্টি উন্নয়ন ব্লক এর অন্তর্গত।

পাথরপ্রতিমা বিধানসভা কেন্দ্রটি ২০ নং মথুরাপুর লোকসভা কেন্দ্র (এসসি) এর অন্তর্গত।

## বিধানসভার বিধায়ক

## নির্বাচনী ফলাফল
### ২০১১
সর্বভারতীয় তৃণমূল কংগ্রেস সমীর কুমার জানা জয়ী হন, তার নিকটতম প্রতিদ্বন্দ্বী ভারতের কমিউনিস্ট পার্টি (মার্ক্সবাদী) এর যজনেশ্বর দাসকে পরাজিত করেন।

 

### ১৯৭৭-২০০৬
২০০৬ এবং ২০০১ সালে রাজ্য বিধানসভা নির্বাচনে, সিপিআই (এম) এর যজনেশ্বর দাস পাথরপ্রতিমা কেন্দ্র থেকে জয়ী হন, তার নিকটতম প্রতিদ্বন্দ্বী তৃণমূল কংগ্রেসের সমীর কুমার জানাকে পরাজিত করেন। অধিকাংশ বছরে প্রতিযোগিতাগুলিতে প্রার্থীদের বিভিন্ন ধরনের কোণঠাসা করে ছিল কিন্তু শুধুমাত্র বিজয়ী ও রানার্সকে উল্লেখ করা হচ্ছে। ১৯৯৬ সালে কংগ্রেসের গোপাল কৃষ্ণ দে জয়ী হন, সিপিআই (এম) এর জন্মজয় মান্নাকে পরাজিত করেন। ১৯৯১ সালে সিপিআই (এম) এর জন্মজয় মান্না কংগ্রেসের বনবিহারী পাত্রকে পরাজিত করেন। সিপিআই (এম) এর গুণধর মাইতি ১৯৮৭, ১৯৮২ এবং ১৯৭৭ সালে কংগ্রেসের অনন্ত কুমার বেরাকে পরাজিত করেন।

### ১৯৬৭-১৯৭২
১৯৭২ সালে কংগ্রেসের সত্য রঞ্জন বাপুলি জয়ী হন। ১৯৭১, ১৯৬৯ এবং ১৯৬৭ সালে এসইউসি রবিন মন্ডল জয়ী হন, (নির্বাচন কমিশনের রেকর্ডগুলিতে ১৯৬৭ সালে নির্দল হিসাবে দেখানো হয়েছিল)। এর আগে পাথরপ্রতিমা কেন্দ্রটি বিদ্যমান ছিল না।

## তথ্যসূত্র

বিষয়শ্রেণী:পশ্চিমবঙ্গের বিধানসভা কেন্দ্র
বিষয়শ্রেণী:দক্ষিণ চব্বিশ পরগণা জেলার রাজনীতি
ফিলিপ নোয়ারে

**ফিলিপ নোয়ারে** (; ১ অক্টোবর ১৯৩০ - ২৩ নভেম্বর ২০০৬) ছিলেন একজন ফরাসি চলচ্চিত্র অভিনেতা। তিনি বিভিন্ন ধরনের চরিত্রে তার বহুমাত্রিক অভিনয়ের জন্য পরিচিত, বিশেষ করে *[[সিনেমা পারাদিসো]]* (১৯৮৮) চলচ্চিত্রে তার কাজের জন্য সর্বাধিক পরিচিত। এই কাজের জন্য তিনি শ্রেষ্ঠ অভিনেতা বিভাগে বাফটা পুরস্কার লাভ করেন। এছাড়া তিনি *ল্য ভিও ফুসিল* (১৯৭৫) ও *লা ভি এ রিঁ দুত্র্‌* (১৯৮৯) চলচ্চিত্রে অভিনয় করে শ্রেষ্ঠ অভিনেতা বিভাগে দুটি সেজার পুরস্কার ও শ্রেষ্ঠ বিদেশি অভিনেতা বিভাগে দুটি দাভিদ দি দোনাতেল্লো জয় করেন।

## জীবনী
### প্রারম্ভিক জীবন
নোয়ারে ১৯৩০ সালের ১লা অক্টোবর ফ্রান্সের লিল শহরে জন্মগ্রহণ করেন। তার পিতা পিয়ের নোয়ারে একটি পোশাক নির্মাণকারী প্রতিষ্ঠানের প্রতিনিধি ছিলেন এবং মাতা লুসি হেয়ারমাঁ। তিনি পড়াশোনার ব্যাপারে উদাসীন ছিলেন, এবং লিস জানসন দ্য সাইলি সহ প্যারিসের একাধিক খ্যাতনামা বিদ্যালয়ে পড়াশোনা করেন। বিদ্যালয়ের পরীক্ষায় পাস করতে না পারায় তিনি অভিনয় শিখার সিদ্ধান্ত নেন। ১৯৫৩ সালে তিনি জঁ ভিয়ার রিপার্টরি কোম্পানি, থিয়েটার ন্যাশনাল পপুলারে, যোগ দেন। সেখানে তিনি পরবর্তীকালে জনপ্রিয় চলচ্চিত্র অভিনেতা জেরার ফিলিপের সাথে অভিনয় করেন। তিনি সঁত্র্‌ দ্রামাতিক দ্য লুয়েসে ও থিয়েটার ন্যাশনাল পপুলারে সাত বছর অভিনয়ের প্রশিক্ষণ লাভ করেন। থিয়েটার ন্যাশনাল পপুলারে তিনি *[[ম্যাকবেথ]]* ও *দ্য ম্যারিজ অব ফিগারো* সহ চল্লিশের অধিক চরিত্রে কাজ করেন। সেখানেই তিনি মনিক শোমেতের সাথে পরিচিত হন এবং ১৯৬২ সালে তারা বিবাহ বন্ধনে আবদ্ধ হন। এই সময়ে তিনি জঁ-পিয়ের দারার সাথে নৈশ ক্লাবে কৌতুকাভিনেতা হিসেবে তার কর্মজীবন শুরু করেন।

### প্রারম্ভিক কর্মজীবন
নোয়ারের চলচ্চিত্রে অভিষেক হয় *[[জিজি (১৯৪৯-এর চলচ্চিত্র)|জিজি]]* চলচ্চিত্রে গৌণ চরিত্রে অভিনয়ের মধ্য দিয়ে। ১৯৫৫ সালে তিনি আনিয়েস ভারদার *[[লা পোয়্যাঁত কুর্ত]]* ছবিতে অভিনয় করেন। এই ছবিতে তিনি ফ্রান্সের দক্ষিণের সেত শহরের এক যুবক চরিত্রে অভিনয় করেন। তিনি পরবর্তী কালে বলেন, "আমি এই কাজের পুরো সময় ভীত, অনমনীয় ও অপটু ছিলাম - আমি এই চলচ্চিত্রে সম্পূর্ণই অনুপস্থিত ছিলাম।" তিনি ১৯৬০ সাল পর্যন্ত আর কোন চলচ্চিত্রে কাজ করেননি, ১৯৬০ সালে তিনি *জাজি দাঁ ল্য মেত্রো* ছবিতে অভিনয় করেন। জর্জ ফ্রঁজু'র *তেরেস দেকেরোয়া* (১৯৬২) ও তেওফিল গোতিয়ে'র *ল্য কাপিত্যাঁ ফ্রাকাস* ছবিতে অভিনয়ের পর ফরাসি চলচ্চিত্রের নিয়মিত মুখ হয়ে ওঠেন।

## তথ্যসূত্র

## বহিঃসংযোগ

* 
* 

বিষয়শ্রেণী:১৯৩০-এ জন্ম
বিষয়শ্রেণী:২০০৬-এ মৃত্যু
বিষয়শ্রেণী:২০শ শতাব্দীর ফরাসি অভিনেতা
বিষয়শ্রেণী:২১শ শতাব্দীর ফরাসি অভিনেতা
বিষয়শ্রেণী:ফরাসি চলচ্চিত্র অভিনেতা
বিষয়শ্রেণী:ফরাসি মঞ্চ অভিনেতা
বিষয়শ্রেণী:ফ্রান্সে ক্যান্সারে মৃত্যু
বিষয়শ্রেণী:লেজিওঁ দনর প্রাপক
বিষয়শ্রেণী:শ্রেষ্ঠ বিদেশি অভিনেতা বিভাগে দাভিদ দি দোনাতেল্লো বিজয়ী
বিষয়শ্রেণী:শ্রেষ্ঠ অভিনেতা বিভাগে বাফটা পুরস্কার বিজয়ী
বিষয়শ্রেণী:শ্রেষ্ঠ অভিনেতা বিভাগে সেজার পুরস্কার বিজয়ী
বিষয়শ্রেণী:শ্রেষ্ঠ অভিনেতা বিভাগে ইউরোপীয় চলচ্চিত্র পুরস্কার বিজয়ী
বিষয়শ্রেণী:দাভিদ দি দোনাতেল্লো বিজয়ী
বিষয়শ্রেণী:লেজিওঁ দনরের নাইট
কাকদ্বীপ বিধানসভা কেন্দ্র

**কাকদ্বীপ (বিধানসভা কেন্দ্র)** ভারতের পশ্চিমবঙ্গ রাজ্যের দক্ষিণ চব্বিশ পরগনা জেলার একটি বিধানসভা কেন্দ্র।

## এলাকা
ভারতের সীমানা পুনর্নির্ধারণ কমিশনের নির্দেশিকা অনুসারে, ১৩১ নং কাকদ্বীপ বিধানসভা কেন্দ্রটি কাকদ্বীপ সমষ্টি উন্নয়ন ব্লক এবং বুধখালি এবং নারায়ণপুর গ্রাম পঞ্চায়েত গুলি নামখানা সমষ্টি উন্নয়ন ব্লক এর অন্তর্গত।

কাকদ্বীপ বিধানসভা কেন্দ্রটি ২০ নং মথুরাপুর (এসসি) লোকসভা কেন্দ্র এর অন্তর্গত।

## বিধানসভার বিধায়ক

## নির্বাচনী ফলাফল
### ২০১১
তৃণমূল কংগ্রেসের মন্টুরাম পাখিরা তার নিকটতম প্রতিদ্বন্দ্বী সিপিআই (এম) এর মিলন ভট্টাচার্যকে পরাজিত করেন।

 

### ১৯৭৭-২০০৬
২০০৬ সালের বিধানসভা নির্বাচনে, সিপিআই (এম) এর অশোক গিরি কাকদ্বীপ কেন্দ্র থেকে জয়ী হন, তৃণমূল কংগ্রেসের মন্টুরাম পাখিরাকে পরাজিত করেন। অধিকাংশ বছরে প্রতিযোগিতাগুলিতে প্রার্থীদের বিভিন্ন ধরনের কোণঠাসা করে ছিল কিন্তু শুধুমাত্র বিজয়ী ও রানার্সকে উল্লেখ করা হচ্ছে। তৃণমূল কংগ্রেসের মন্টুরাম পাখিরা ২০০১ সালে সিপিআই (এম) এর অশোক গিরিকে পরাজিত করেন। ১৯৯৬ সালে সিপিআই (এম) এর অশোক গিরি কংগ্রেসকে মন্টুরাম পাকিরাকে পরাজিত করেন। ১৯৯১, ১৯৮৭, ১৯৮২ এবং ১৯৭৭ সালে সিপিআই (এম) এর হৃষীকেশ মাইতি, ১৯৯১ এবং ১৯৮৭ সালে কংগ্রেসের গৌরিশঙ্কর ভট্টাচার্যকে পরাজিত করেন এবং ১৯৮২ এবং ১৯৭৭ সালে কংগ্রেসের বাসুদেব সৌত্যাকে পরাজিত করেন।

### ১৯৫৭-১৯৭২
১৯৭২ সালে কংগ্রেসের বাসুদেব সৌত্যা জয়ী হয়। সিপিআই (এম) এর ঋষিকেশ মাইতি ১৯৭১ সালে জয়ী হন। ১৯৬৯ সালে এবং ১৯৬৭ সালে কংগ্রেসের হানসাধওয়াজ ধাড়া জয়ী হন। ১৯৬২ এবং ১৯৫৭ সালে কংগ্রেসের মায়া ব্যানার্জী জয়ী হন।

## তথ্যসূত্র

বিষয়শ্রেণী:পশ্চিমবঙ্গের বিধানসভা কেন্দ্র
বিষয়শ্রেণী:দক্ষিণ চব্বিশ পরগণা জেলার রাজনীতি
দৌলতদিয়া যৌনপল্লি

**দৌলতদিয়া যৌনপল্লি** বাংলাদেশের সবচেয়ে বড় গণিকালয়। এটি এশিয়ার সবচেয়ে বড় গণিকালয়গুলোর একটি। এখানে প্রায় চার হাজার যৌনকর্মী পতিতাবৃত্তি পেশায় জড়িত।

## অবস্থান
দৌলতদিয়া পতিতালয়টি বাংলাদেশের রাজবাড়ী জেলার অন্তর্গত গোয়ালন্দ উপজেলায় অবস্থিত। গোয়ালন্দ উপজেলার একটি ইউনিয়ন হলো দৌলতদিয়া। দৌলতদিয়া ফেরিঘাটে পতিতালয়টি অবস্থিত।

## ইতিহাস
বাংলাদেশে অনুমোদিত ১৪টি পতিতালয়ের মধ্যে দৌলতদিয়া পতিতালয় একটি। রাজবাড়ি জেলার দৌলতদিয়া পতিতালয় বাংলাদেশের তথা বিশ্বের সবচেয়ে বড় পতিতালয়গুলোর একটি। ১৯৮৮ সালের দিকে এটি প্রতিষ্ঠিত বলা হলেও উক্ত স্থানে বহুকাল আগে থেকেই পতিতাবৃত্তির সাথে জড়িত ব্যক্তিরা বসবাস করতেন এবং অনুমোদিত ও অবৈধ পতিতালয় হিসেবে বেআইনি ভাবে কার্যক্রম চালিয়ে আসছিলো। বর্তমানে এখানে দাপ্তরিক হিসেবে প্রায় দেড় হাজার যৌনকর্মী বসবাস করেন এবং প্রতিদিন প্রায় ২০০০ থেকে ৩০০০ জন ব্যক্তি এখানে যৌন সেবা নিতে আসেন। দৌলতদিয়ায় ‘মুক্তি মহিলা সমিতি’ নামে পতিতাদের একটি রেজিষ্টার্ড সংগঠন রয়েছে। এই সংগঠনের রিপোর্ট অনুযায়ী বর্তমানে এই পতিতালয়ে পতিতার সংখ্যা প্রায় চার হাজার। এখানে প্রায় তিনশ থেকে সাড়ে তিনশ সর্দারনী রয়েছে। এই সব সর্দারনীর আন্ডারে সর্বনিম্ন ৫ থেকে সর্বোচ্চ ৫০ জন করে পতিতা কাজ করেন। এইসব সর্দারনী বা বাড়িওয়ালীর প্রতিদিনের সর্বনিন্ম আয় ২০ থেকে ২৫ হাজার টাকা। ‍এছাড়াও অবস্থাশালী বাড়িওয়ালীদের আয় দিনে আনুমানিক ২ থেকে ৩ লক্ষ টাকা।

## বিতর্ক
দৌলতদিয়া পতিতালয়টি অনুমোদিত হলেও বিভিন্ন সময় এখানে আইন বহির্ভূত কার্যক্রম যেমন, বেআইনিভাবে জোরপূর্বক কোন মহিলাকে উক্ত পেশায় বাধ্য করা বা নারী পাচারের মত অভিযোগ রয়েছে। পতিতালয়ের অভ্যন্তরে নানা রকম মাদকদ্রব্য বিক্রয় ছাড়াও ঝুকিপূর্ণ ওষুধ সেবন, অপ্রাপ্তবয়স্ক যৌনকর্মী নিয়োগ, তাদের শারীরিক নির্যাতনসহ অনেক অমানবিক ও বেআইনি কার্যক্রম সংগঠিত হওয়ার অভিযোগ রয়েছে।

বিভিন্ন এনজিও এবং সামাজিক সংগঠন বিভিন্ন সময় মন্তব্য করেছে যে, যৌনকর্মীরা এখানে অস্বাস্থ্যকর পরিবেশে বসবাস করে এবং অনেক সময় বিভিন্নভাবে তাদের নির্যাতনের শিকার হতে হয়।

## আরও দেখুন
* বাংলাদেশে পতিতাবৃত্তি
* তুরস্কে পতিতাবৃত্তি

## তথ্যসূত্র

বিষয়শ্রেণী:বাংলাদেশের যৌনপল্লি
বিষয়শ্রেণী:জোরপূর্বক পতিতাবৃত্তি
বিষয়শ্রেণী:নারী পতিতাবৃত্তি
বিষয়শ্রেণী:ঢাকা বিভাগের জনবহুল স্থান
ফ্রাঙ্ক ওয়ার্ড

**ফ্রান্সিস অ্যান্থনি ওয়ার্ড** (; জন্ম: ২৩ ফেব্রুয়ারি, ১৯০৬ - মৃত্যু: ২৫ মার্চ, ১৯৭৪) নিউ সাউথ ওয়েলসের সিডনিতে জন্মগ্রহণকারী অস্ট্রেলীয় আন্তর্জাতিক ক্রিকেটার ছিলেন। অস্ট্রেলিয়া ক্রিকেট দলের অন্যতম সদস্য ছিলেন তিনি। ১৯৩৬ থেকে ১৯৩৮ সময়কালে সংক্ষিপ্ত সময়ের জন্যে অস্ট্রেলিয়ার পক্ষে আন্তর্জাতিক ক্রিকেটে অংশগ্রহণ করেছেন।

ঘরোয়া প্রথম-শ্রেণীর অস্ট্রেলীয় ক্রিকেটে সাউথ অস্ট্রেলিয়ার প্রতিনিধিত্ব করেছেন। দলে তিনি মূলতঃ লেগ ব্রেক গুগলি বোলার হিসেবে খেলতেন। এছাড়াও, নিচেরসারিতে ডানহাতে ব্যাটিংয়ে পারদর্শীতা দেখিয়েছেন **ফ্রাঙ্ক ওয়ার্ড**।

## প্রথম-শ্রেণীর ক্রিকেট
খেলোয়াড়ী জীবনের শুরুতে সিডনিভিত্তিক সেন্ট জর্জ ক্লাবের পক্ষে খেলে ব্রাডম্যানের ন্যায় তিনিও অগ্রসর হয়েছিলেন। এরপর অ্যাডিলেডে চলে যান। শেফিল্ড শিল্ডের ২৮ খেলায় সাউথ অস্ট্রেলিয়ার পক্ষে খেলে ১২০ উইকেট পান। রাজ্য দলটিতে সবগুলো খেলায় অংশ নিয়ে ১৮৭ উইকেট দখল করেছিলেন।

## টেস্ট ক্রিকেট
সমগ্র খেলোয়াড়ী জীবনে চারটি টেস্টে অংশগ্রহণের সুযোগ ঘটেছে ফ্রাঙ্ক ওয়ার্ডের। সবগুলো টেস্টেই অস্ট্রেলিয়ার প্রতিপক্ষ ছিল ইংল্যান্ড দল। ১৯৩৬ সালের অ্যাশেজ সিরিজে তিনটি ও ১৯৩৮ সালে ইংল্যান্ড সফরে একটি টেস্টে অংশ নেন।

৪ ডিসেম্বর, ১৯৩৬ তারিখে ইংল্যান্ডের বিপক্ষে সতীর্থ জ্যাক ব্যাডকক, মরিস সাইভার্স ও রে রবিনসনের সাথে একযোগে টেস্ট অভিষেক ঘটে তার। ব্রিসবেনে অনুষ্ঠিত অ্যাশেজ সিরিজের প্রথম টেস্টের দ্বিতীয় ইনিংসে ছয় উইকেট দখল করেছিলেন তিনি। ফ্রাঙ্ক ওয়ার্ড তার অভিষেক টেস্টকে স্মরণীয় করে রাখেন। ব্রিসবেন টেস্টের দ্বিতীয় ইনিংসে ৪৬ ওভার বোলিং করে সফরকারী ইংরেজ দলের বিপক্ষে ৬/১০২ লাভ করেন। এরপর মেলবোর্নের তৃতীয় টেস্টে ব্যাট হাতে বেশ ভালো করেন। নাইট ওয়াচম্যান হিসেবে খেলেন। ফলশ্রুতিতে ডোনাল্ড ব্রাডম্যান ও জ্যাক ফিঙ্গলটন জুটি ৩৪৬ রান তুলে। এভাবেই অস্ট্রেলিয়া দল দুই খেলায় পিছিয়ে থেকেও পরবর্তীতে ৩-২ ব্যবধানে সিরিজ জয়ে সক্ষমতা দেখায়।

১৯৩৮ সালের ইংল্যান্ড সফরে ১৯.২৭ গড়ে ৯২ উইকেট পান। বিল ও’রিলি’র বদান্যতায় নটিংহামে সিরিজের প্রথম টেস্টে খেলার সুযোগ পান। এডি পেন্টারের দ্বি-শতক, চার্লি বার্নেট, ডেনিস কম্পটন ও লেন হাটনের শতকের কল্যাণে স্বাগতিক দল ৬৫৮/৮ তুলে ইনিংস ঘোষণা করে। এ ইনিংসে তিনি কোন উইকেট লাভে সমর্থতা দেখাতে পারেননি।

## মূল্যায়ন
ফ্রাঙ্ক ওয়ার্ড পরিচ্ছন্নমানের লেগ স্পিনার ছিলেন। তবে, দূর্ভাগ্যবশতঃ একই সময়ে অস্ট্রেলিয়ায় তার সেরা প্রতিপক্ষরূপে ক্ল্যারি গ্রিমেট ও বিল ও’রিলি’র ধ্রুপদী ছন্দের সাথে তাল মিলাতে পারেননি। বার্ট ওল্ডফিল্ড তার সম্পর্কে মন্তব্য করেন যে, অপ্রতিদ্বন্দ্বী বোলার হিসেবে তিনি বলকে সেরা দক্ষতা প্রদর্শনের মাধ্যমে শূন্যে ফেলতেন। ফলশ্রুতিতে তার টেস্টে অংশগ্রহণ বেশ সীমিত পর্যায়ের ছিল।

২৫ মার্চ, ১৯৭৪ তারিখে ৬৮ বছর বয়সে নিউ সাউথ ওয়েলসের ব্রুকলিনে ফ্রাঙ্ক ওয়ার্ডের দেহাবসান ঘটে।

## তথ্যসূত্র

## আরও দেখুন
* জো ট্রাভার্স
* বার্ট আইরনমঙ্গার
* অস্ট্রেলীয় টেস্ট ক্রিকেটারদের তালিকা
* টেস্ট ক্রিকেট অভিষেকে ৫ উইকেট লাভকারী অস্ট্রেলীয় ক্রিকেটারদের তালিকা

## বহিঃসংযোগ
* 
* 

বিষয়শ্রেণী:১৯০৬-এ জন্ম
বিষয়শ্রেণী:১৯৭৪-এ মৃত্যু
বিষয়শ্রেণী:অস্ট্রেলীয় ক্রিকেটার
বিষয়শ্রেণী:অস্ট্রেলিয়ার টেস্ট ক্রিকেটার
বিষয়শ্রেণী:টেস্ট ক্রিকেট অভিষেকে ৫ উইকেট লাভকারী ক্রিকেটার
বিষয়শ্রেণী:দক্ষিণ অস্ট্রেলিয়ার ক্রিকেটার
টেমস ব্যারিয়ার

**টেমস ব্যারিয়ার** বৃহত্তর লন্ডনের প্লাবনভূমিকে উত্তর সাগর থেকে আগত উচ্চ জলোচ্ছ্বাস এবং ঝড়ের ঢেউ থেকে রক্ষা করতে উত্তোলিত হয়। এটি ১৯৮৪ সাল থেকে কার্যকর হয়েছে। প্রয়োজন হলে এটি উচ্চ জোয়ারের সময় বন্ধ (উত্থাপিত) হয়; সমুদ্রের দিকে নদীর প্রবাহ পুনরুদ্ধারের জন্য এটি কম জোয়ারে খোলা যেতে পারে। ব্যারিয়ারটি আইল অব ডগসের প্রায় ৩ কিলোমিটার (১.৯ মাইল) পূর্ব দিকে নির্মিত, এটির উত্তর তীরটি লন্ডন বরো অফ নিউহ্যামের সিলভার্টাউন এবং এর দক্ষিণ তীরটি রয়েল বরো অফ গ্রীনভিচের নতুন চার্টন এলাকায় অবস্থিত।

## ইতিহাস
### নকশা এবং নির্মাণ

স্যার হারমান বান্ডি তার প্রতিবেদনে উল্লেখ করেন যে ১৯৫৩ সালের উত্তর সাগর বন্যা টেমসের তীরের  এস্টুয়ারির এবং লন্ডনের কিছু অংশকে প্রভাবিত করে। মনে করা হয় এই বন্যাই ছিল *টেমস ব্যারিয়ার* একটি বড় কারণ।

ঘূর্ণমান গেটগুলির ধারণাকে ডিজাইন বা নকশা করেছিল (রেজিনাল্ড) চার্লস ড্রপার। ১৯৬৯ সালে,  লন্ডনের, উড গ্রিনের, প্যাল্যাট গ্রোভে অবস্থিত তার পিতামাতার বাড়ি থেকে তিনি একটি মডেল নির্মাণ করেছিলেন। ঘূর্ণায়মান সিলিন্ডারগুলি গ্যাস কুকারের নলগুলির নকশা উপর ভিত্তি করে নির্মাণ করেছিলেন। রেনেলেল, পামার এবং ট্রিটন দ্বারা বৃহত্তর লন্ডন পরিষদের জন্য  ব্যারিয়ার বা বাধাটির ডিজাইন বা নকশা করা হয়েছিল এবং ওয়ালিংফোর্ডের হাইড্রোলিক্স রিসার্চ স্টেশনে পরীক্ষিত হয়েছিল। নদী তীরের আপেক্ষিক সোজাতার কারণে নিউ চার্লটন স্থানটি নির্বাচন করা হয়েছিল এবং অন্তর্নিহিত নদী খড়ি বাধাটিকে সমর্থন করার জন্য যথেষ্ট শক্তিশালী ছিল। ১৯৭৪ সালে ব্যারিয়ার বা বাধাটির নির্মাণ কাজ স্থানটিতে শুরু হয়েছিল এবং কস্টেইন/হল্যান্ডসচে বেটন মাৎসচাপিজ/টার্মাক কনস্ট্রাক্ট কনসোর্টিয়াম দ্বারা নির্মাণ করা হয়েছিল, ১৯৮২ সালের মধ্যে ব্যারিয়ারের বেশিরভাগ ক্ষেত্রেই সম্পূর্ণ ছিল। এই ব্যারিয়ারের দরজাগুলি ক্লিভল্যান্ড ব্রিজ ইউকে লিমিটেড দ্বারা তৈরি করা হয়েছিল  নদীর তীরে ডেন্টের জেটিতে।

## তথ্যসূত্র

## বহিঃসংযোগ

*Thames Barrier page at the Environment Agency
*Animation showing how the Barrier works
*
*Streetmap of Thames Barrier 
*Thames Barrier Information and Learning Centre – on south side of the Thames
*Thames Barrier Park  – park by the Barrier on north side of the Thames
*Londons flood defence system 
*Map of associated flood barriers 
**[http://risques.tv/video.php?id_DTvideo=269 Risques VS Fictions n°8]*, filmed interview (subtitled in French) with Steve East, technical support team leader of the real barrier about the depiction of the barrier and scientific accuracy of ''Flood''.

বিষয়শ্রেণী:১৯৮৪-এ সম্পন্ন ভবন ও স্থাপনা
বিষয়শ্রেণী:উপকূলীয় গঠন
গ্রেগরি হেমিংওয়ে

**গ্রেগরি হ্যানকক হেমিংওয়ে** (; ১২ নভেম্বর ১৯৩১ - ১ অক্টোবর ২০০১) ছিলেন একজন মার্কিন চিকিৎসক ও স্মৃতিকথাকার। তিনি কথাসাহিত্যিক আর্নেস্ট হেমিংওয়ের তৃতীয় ও সর্বকনিষ্ঠ সন্তান এবং তিনি তার পিতার সাথে তার কাটানো সময় নিয়ে একটি স্মৃতিকথা রচনা করেন। তিনি পরবর্তীকালে লিঙ্গ পরিবর্তন সম্পর্কিত সমস্যায় ভুগেন এবং নিজেকে **গ্লোরিয়া হেমিংওয়ে** হিসেবে পরিচয় দিতেন।

## জীবনী
গ্রেগরি হেমিংওয়ে ১৯৩১ সালের ১২ই নভেম্বর মিজুরির কানসাস সিটিতে জন্মগ্রহণ করেন। তিনি কথাসাহিত্যিক আর্নেস্ট হেমিংওয়ে ও তার দ্বিতীয় স্ত্রী পলিন ফাইফারের দ্বিতীয় সন্তান। বাল্যকালে তাকে জিজি বা গিগ নামে ডাকা হত। যৌবনে তিনি তাকে গ্রেগ নামে ডাকতে পছন্দ করতেন। তিনি কানেটিকাটের ক্যাথলিক প্রাক-প্রাথমিক স্কুল ক্যান্টারবারি স্কুলে পড়াশোনা করেন এবং ১৯৪৯ সালে সেখান থেকে পাস করেন। তিনি অ্যানাপোলিসের সেন্ট জন্‌স কলেজ থেকে এক বছর পর ঝরে পড়েন এবং ১৯৫১ সালে ক্যালিফোর্নিয়া যাওয়ার পূর্বে তিনি কিছু সময় এয়ারক্রাফট মেকানিক হিসেবে কাজ করেন।

## তথ্যসূত্র

## বহিঃসংযোগ

* হেমিংওয়ে ফাইফার টাইমলাইন
* 

বিষয়শ্রেণী:১৯৩১-এ জন্ম
বিষয়শ্রেণী:২০০১-এ মৃত্যু
বিষয়শ্রেণী:মার্কিন স্মৃতিকথাকার
বিষয়শ্রেণী:মিজুরির লেখক
বিষয়শ্রেণী:হেমিংওয়ে পরিবার
বিষয়শ্রেণী:দ্বিপ্রান্তিক ব্যাধিতে আক্রান্ত ব্যক্তি
বিষয়শ্রেণী:মার্কিন শিকারী
পলিন ফাইফার

**পলিন মারি ফাইফার** (; ২২ জুলাই ১৮৯৫ - ১ অক্টোবর ১৯৫১) ছিলেন একজন মার্কিন সাংবাদিক ও লেখিকা। তিনি কথাসাহিত্যিক আর্নেস্ট হেমিংওয়ের দ্বিতীয় স্ত্রী।

## জীবনী
### প্রারম্ভিক জীবন
ফাইফার ১৮৯৫ সালের ২২শে জুলাই আইওয়ার পার্কারসবার্গে জন্মগ্রহণ করেন। তার পিতা পল একজন আবাসন প্রকল্প ব্যবসায়ী ছিলেন এবং মাতা ম্যারি ফাইফার। তারা ১৯০১ সালে সপরিবারে সেন্ট লুইসে চলে যান এবং তিনি সেখানে সেন্ট লুইসের ভিজিটেশন একাডেমিতে পড়াশোনা করেন। তার পরিবার পরবর্তীকালে আর্কানসাসের পিগটে চলে গেলেও ফাইফার মিজুরিতেই অবস্থান করেন এবং ১৯১৮ সালে মিজুর বিশ্ববিদ্যালয়ের স্কুল অব জার্নালিজম থেকে স্নাতক সম্পন্ন করেন। ক্লিভল্যান্ডে *ক্লিভল্যান্ড প্রেস* ও নিউ ইয়র্কে *[[দ্য ডেইলি টেলিগ্রাফ]]* সংবাদপত্রে কাজ করার পর ফাইফার *[[ভ্যানিটি ফেয়ার (ম্যাগাজিন)|ভ্যানিটি ফেয়ার]]* ও *[[ভোগ (ম্যাগাজিন)|ভোগ]]* ম্যাগাজিনে কাজ করেন। ভোগ ম্যাগাজিনের হয়ে প্যারিস যাওয়ার পর ১৯২৬ সালে আর্নেস্ট হেমিংওয়ে ও তার প্রথম স্ত্রী হ্যাডলি রিচার্ডসনের সাথে তার পরিচয় হয়।

### হেমিংওয়ের সাথে বিবাহ
১৯২৬ সালে বসন্তে আর্নেস্ট হেমিংওয়ের প্রথম স্ত্রী হ্যাডলি রিচার্ডসন পলিনের সাথে হেমিংওয়ের প্রেমের সম্পর্ক বিষয়ে অবগত হন। জুলাই মাসে পলিন পাল্পলোনাতে এই দম্পতির এক বার্ষিক ভ্রমণে তাদের সাথে যোগ দেন। প্যারিসে ফিরে আসার পর হ্যাডলি ও হেমিংওয়ে আলাদা হয়ে যাওয়ার সিদ্ধান্ত নেন, এবং নভেম্বর হ্যাডলি আনুষ্ঠানিকভাবে বিবাহবিচ্ছেদের অনুরোধ জানান। ১৯২৭ সালের জানুয়ারিতে তাদের বিবাহবিচ্ছেদ ঘটে।

হেমিংওয়ে ও পলিন ১৯২৭ সালের মে মাসে বিবাহ বন্ধনে আবদ্ধ হন, এবং তারা লে গ্রো-দ্যু-রোয়াতে মধুচন্দ্রিমায় যান। পলিনের পরিবার ছিল বিত্তশালী ও ক্যাথলিক ধর্মাবলম্বী। বিবাহের পূর্বে হেমিংওয়ে ক্যাথলিক ধর্মে দীক্ষিত হন। এই বছরের শেষের দিকে পলিন অন্তঃসত্ত্বা হন এবং মার্কিন যুক্তরাষ্ট্রে ফিরে যেতে চান। জন ডস প্যাসস তাদের কি ওয়েস্টে যাওয়ার পরামর্শ দেন। তারা ১৯২৮ সালের মার্চে প্যারিস ত্যাগ করেন।

এই দম্পতির দুই পুত্র ছিল, তারা হলেন প্যাট্রিক হেমিংওয়ে ও গ্রেগরি হেমিংওয়ে। হেমিংওয়ে ফাইফারের একটি সন্তান জন্মদানকালে তার গর্ভ ব্যথার বিষয়টি তার *[[আ ফেয়ারওয়েল টু আর্মস]]* উপন্যাসে ক্যাথরিনের মৃত্যুর মাধ্যমে তুলে ধরেন। ফাইফার রোমান ক্যাথলিক ধর্ম বিশ্বাসী ছিলেন, যার ফলে তিনি স্পেনের গৃহযুদ্ধে ন্যাশনালিস্টদের সমর্থন প্রদান করেন। অন্যদিকে হেমিংওয়ে রিপাবলিকানদের সমর্থন দিয়েছিলেন।

১৯৩৭ সালে এক স্পেন ভ্রমণে হেমিংওয়ে মার্থা গেলহর্নের সাথে প্রেমের সম্পর্কে জড়ান। ১৯৪০ সালের ৪ঠা নভেম্বর ফাইফার ও হেমিংওয়ের বিবাহবিচ্ছেদ ঘটে। তিন সপ্তাহ পরে হেমিংওয়ে গেলহর্নকে বিয়ে করেছিলেন।

## তথ্যসূত্র

## গ্রন্থপঞ্জি

* 
* 
* 

## বহিঃসংযোগ

* হেমিংওয়ে-ফাইফার টাইমলাইন
* 

বিষয়শ্রেণী:১৮৯৫-এ জন্ম
বিষয়শ্রেণী:১৯৫১-এ মৃত্যু
বিষয়শ্রেণী:মার্কিন নারী সাংবাদিক
বিষয়শ্রেণী:মার্কিন রোমান ক্যাথলিক
বিষয়শ্রেণী:হলিউড ফরেভার সেমেটারিতে সমাহিত
বিষয়শ্রেণী:হেমিংওয়ে পরিবার
বিষয়শ্রেণী:ফ্রান্সে মার্কিন প্রবাসী
বনানী থানা

**বনানী**  ১৯ নম্বর  ওয়ার্ড  এর একটি অংশ যা  ঢাকা, বাংলাদেশে অবস্থিত। বনানী বাংলাদেশের ঢাকার গুরুত্বপূর্ণ একটি অভিজাত এলাকা। এটি একটি আবাসিক এবং বাণিজ্যিক এলাকা।

কয়েকটি পাঁচ তারকা হোটেল, উচ্চমানের রেস্তোরাঁ, উত্কৃষ্ট মল, বিলাসবহুল অ্যাপার্টমেন্ট, প্রতিষ্ঠিত এবং সুপরিচিত বেসরকারী ইংরেজি-মাধ্যম এবং আন্তর্জাতিক স্কুল এবং বিভিন্ন ব্যাংক এবং দেশীয় ও বহুজাতিক কোম্পানির সদর রয়েছে এই এলাকায়। মহাখালী, উত্তরা, কাওরান বাজার, তেজগাঁও এবং মিরপুরের মত এলাকার তুলনায় এর ব্যবসায়িক দৃশ্য ক্রমবর্ধমান গুরুত্ব বহন করে। বনানীর বাণিজ্যিক ল্যান্ডস্কেপ গুলশানের সেন্ট্রাল বিজনেস ডিস্ট্রিক্ট এবং বিশেষ করে মতিঝিল, দেশের বৃহত্তম এবং সবচেয়ে গুরুত্বপূর্ণ সিবিডি-এর মধ্যে তৃতীয় স্থানে রয়েছে।

## শিক্ষা
বনানী এলাকায় মাধ্যমিক ও উচ্চমাধ্যমিক শিক্ষালয় রয়েছে। এর মধ্যে সরকারি তিতুমীর কলেজ, বনানী বিদ্যানিকেতন স্কুল এন্ড কলেজ ও বনানী মডেল স্কুল উল্লেখযোগ্য।

## ভূগোল
বনানী মডেল টাউনে অবস্থিত বনানী লেক বনানীর সৌন্দর্য আরও বাড়িয়ে দিয়েছে।  .

## অন্তর্ভুক্ত অঞ্চল সমূহ
*কড়াইল বিটিসিএল
*কড়াইল আদর্শ নগর
*মহাখালী
*সাতলা আদর্শ নগর

## ইতিহাস
নভেম্বর ২০১৫: ঢাকা উত্তর সিটি কর্পোরেশন সাবেক পূর্ব পাকিস্তানের গভর্নর আব্দুল মনেম খানের বনানীস্থ বাড়ি ধ্বংস করে।

## চিত্রশালা

থাম্ব|কামাল আতাতুরক এভিনিউ
থাম্ব|বনানী ১১
[থাম্ব|[বনানী কবরস্থান উপর থেকে]]

## আরও দেখুন
* ঢাকা উত্তর সিটি কর্পোরেশন
* গুলশান থানা

## তথ্যসূত্র

## বহিঃসংযোগ
* ঢাকা উত্তর সিটি কর্পোরেশন

বিষয়শ্রেণী:ঢাকা বিভাগের জনবহুল স্থান
বিষয়শ্রেণী:ঢাকার উপশহর
বিষয়শ্রেণী:ঢাকা জেলার থানা
বিষয়শ্রেণী:বাংলাদেশের পরিকল্পিত শহর
তাসুকু হনজো

হচ্ছেন জাপানী প্রতিষেধকবিজ্ঞানী, তিনি সর্বাধিক পরিচিত প্রোগ্রাম করা কোষ মৃত্যু প্রোটিন ১ (পিডি-১) শনাক্তকরণের জন্য।
তিনি সাইটোকিন্স: আইএল-৪ ও আইএল-৫ এর আণবিক শনাক্তকরণের জন্য প্রখ্যাত। ক্লাস সুইচ রিকম্বিনেশন ও সোমাটিক হাইপারমিউটেশনের জন্য প্রয়োজনীয় এক্টিভেশন-ইন্ডিউজড সাইটিডিন ডিমিনিজ আবিষ্কারের জন্য প্রখ্যাত।

তিনি ২০০১ এ যুক্তরাষ্ট্রের ন্যাশনাল একাডেমী অব সায়েন্সের বিদেশী সদস্য, ২০০৩ সালে জার্মান একাডেমী অব ন্যাচারাল সায়েন্টিস্টের লিওপলডিনার সদস্য এবং জাপান একাডেমী (২০০৫) এর সদস্য নির্বাচিত হন।

২০১৮ সালে তিনি জ্যামস পি অ্যালিসনের সাথে যুগ্মভাবে চিকিৎশাস্ত্রে নোবেল অর্জন করেন। তিনি এবং এলিসন একত্রে ২০১৪ সালে একইকারণে জৈবঔষধি মুলক বিজ্ঞানে ট্যাঙ পুরস্কার অর্জন করেছিলেন।

## জীবনী
তানসুকু হনজো কিয়োটো বিশ্ববিদ্যালয়ের মেডিসিন থেকে এমডি করেন। ১৯৭৫ সালে একই বিশ্ববিদ্যালয় থেকে মেডিক্যাল রসায়ন তগেকে পিএইচডি করেন। তার উপদেষ্টা ছিলেন ইয়াসুতোমী নিশিজুকা ও ওসামু হায়াইশি।
 
১৯৭১ থেকে ১৯৭৪ পর্যন্ত তিনি ওয়াশিংটনের কার্নেগী ইন্সটিউশনে, ন্যাশনাল ইন্সটিউট অব চাইল্ড হেলথ এবং ন্যাশনাল ইন্সটিউট অব হেলথ হিউম্যান ডেভেলপম্যান্টে ভিসিটিং ফেলো ছিলেন। যুক্তরাষ্ট্রে পড়াশুনার পর টোকিও বিশ্ববিদ্যালয়ে ১৯৭৪ থেকে ১৯৭৯ পর্যন্ত চিকিৎসা বিদ্যা বিভাগের সহযোগী অধ্যক্ষ ছিলেন এবং ১৯৭৯ থেকে ১৯৮৪ অবধি অসাকা বিশ্ববিদ্যালয়ে জিনপ্রকৌশল বিভাগের অধ্যক্ষ ও প্রধান ছিলেন।

১৯৮৪ থেকে তিনি কিয়োটো বিশ্ববিদ্যালয়ের ফ্যাকাল্টি মেম্বার হিসেবে আছেন।

## অর্জন

হনজো তার জীবনে অনেক সম্মাননা এবং পুরস্কার প্রাপ্ত করেন। ২০১৬ তে তিনি "এন্টিবডির পৃথকীকরণ ফাংশনের আবিষ্কার, প্রতিষেধক অনু ও পিডি-১ এর ক্লিনিক্যাল প্রয়োগ আবিষ্কারের" কারণে বেসিক বিজ্ঞানে কিয়োটো পুরস্কার পান।

অন্যান্য বড় পুরস্কার এর তালিকা:
*১৯৭৮ – তরুন বিজ্ঞানী পুরস্কার, জাপানীজ জৈব রাসায়নিক সমাজ
*১৯৮১ – নগুচি এওয়ার্ড মেমরিয়াল পুরস্কার
*১৯৮১ – আসাহি পুরস্কার
*১৯৮৪ – কিহারা পুরস্কার,
*১৯৮৪ – অসাকা সায়েন্স পুরস্কার
*১৯৮৮ – তাকেদা মেডিক্যাল পুরস্কার
*১৯৯২ – বেহেরিং কিতাসাও পুরস্কার
*১৯৯৩ – উহেরা পুরস্কার
*১৯৯৬ – ইমপেরিয়াল প্রাইজ অব দ্য জাপান একাডেমি
*২০০০ – পার্সন অব কালচারাল মেরিট
*২০১২ – রবার্ট কোচ পুরস্কার
*২০১৩ – অর্ডার অব কালচার
*২০১৪ – যুগ্নভাবে জেমস পি. এলিসনের সাথে জৈব ঔষুধ বিজ্ঞানে ট্যাং পুরস্কার 
*২০১৪ – উইলিয়াম বি. কলি পুরস্কার
*২০১৫ – রিচার্ড ভার্স স্মলি, স্মারক পুরস্কার
*২০১৬ – কিয়ো মেডিক্যাল বিজ্ঞান পুরস্কার
*২০১৬ – ফুদান-ঝংজি বিজ্ঞান পুরস্কার
*২০১৬ – থমসন রয়টার্স সাইটেশন বিজয়ী 
*২০১৭– ওয়ারেন আলপার্ট ফাউন্ডেশন পুরস্কার
*২০১৮ – জেমস পি. অ্যালিসনের সাথে যুগ্মভাবে চিকিৎসাশাস্ত্রে নোবেল পুরস্কার পান।

## তথ্যসূত্র

## বহিঃসংযোগ
* Tasuku Honjo Lab, Kyoto University Graduate School of Medicine
* Profile: Tasuku Honjo, Kyoto University Institute for Advanced Study



বিষয়শ্রেণী:১৯৪২-এ জন্ম
বিষয়শ্রেণী:জীবিত ব্যক্তি
বিষয়শ্রেণী:জাপানি বায়োকেমিস্ট
বিষয়শ্রেণী:জাপানি রোগপ্রতিরোধ বিশেষজ্ঞ
বিষয়শ্রেণী:টোকিও বিশ্ববিদ্যালয়ের শিক্ষক
বিষয়শ্রেণী:ওসাকা বিশ্ববিদ্যালয়ের শিক্ষক
বিষয়শ্রেণী:কিয়োটো বিশ্ববিদ্যালয়ের শিক্ষক
বিষয়শ্রেণী:কিয়োতো বিশ্ববিদ্যালয়ের প্রাক্তন শিক্ষার্থী
বিষয়শ্রেণী:চিকিৎসাবিজ্ঞানে নোবেল পুরস্কার বিজয়ী
বিষয়শ্রেণী:জাপানি নোবেল বিজয়ী
বিষয়শ্রেণী:টোকিও বিশ্ববিদ্যালয় অনুষদ
বিষয়শ্রেণী:জাপানি অনাক্রম্যবিজ্ঞানী
আসাদুজ্জামান খান

**আসাদুজ্জামান খান** (১৯১৬–২১ জানুয়ারি ১৯৯২) ছিলেন বাংলাদেশী আইনজীবী ও রাজনীতিবিদ। সাবেক সংসদ সদস্য ও মন্ত্রী ছিলেন। তিনি বাংলাদেশ আওয়ামীলীগের সাবেক সভাপতি।

## প্রাথমিক জীবন
আসাদুজ্জামান খান ১৯১৬ সালে কিশোরগঞ্জের হোসেনপুরে জন্মগ্রহণ করেন। তিনি ঢাকা বিশ্ববিদ্যালয় থেকে বিএ অনার্স (ইতিহাস), এমএ (ইতিহাস) এবং ল'ডিগ্রী সম্পন্ন করেন। তিনি ১৯৩৮-১৯৩৯ সালে সলিমুল্লাহ মুসলিম হল ছাত্র সংসদের সহসভাপতি।

## কর্ম জীবন
আসাদুজ্জামান খান ১৯৪১ সালে বেঙ্গল সিভিল সার্ভিস, বিচার বিভাগীয় শাখাতে যোগদান করেন। তিনি হাইকোর্টের আইনজীবী ছিলেন।

### রাজনৈতিক জীবন
আসাদুজ্জামান খান ১৬ মে ১৯৬৫ সালের স্বতন্ত্র প্রার্থী হিসেবে কিশোরগঞ্জের হোসেনপুর এলাকা থেকে তৎকালীন পূর্ব পাকিস্তান প্রাদেশিক পরিষদের সদস্য নির্বাচিত হন। একই বছর ১১ জুন পরিষদে স্বতন্ত্র দল গঠন করে এর নেতৃত্ব গ্রহণ করেন। ১২ অক্টোবর ১৯৬৭ সালে পূর্ব পাকিস্তান প্রাদেশিক পরিষদের বিরোধী দলের নেতা নির্বাচিত হন। ২৪ মার্চ ১৯৬৯ সালে সংসদ বাতিল না হওয়া পর্যন্ত এ পদে দায়িত্ব পালন করেন।

১৯৬৯ সালে আওয়ামী লীগে যোগ দেন। ৭ ডিসেম্বর ১৯৭০ সালে আওয়ামী লীগের প্রার্থী হিসেবে তৎকালীন ময়মনসিংহ-১৫ আসন থেকে তৎকালীন পাকিস্তান জাতীয় পরিষদের সদস্য নির্বাচিত হন।

৬ দফা আন্দোলন, ভাষা আন্দোলন, ১৯৫৪ সালের যুক্তফ্রন্ট নির্বাচন ও বাংলাদেশের স্বাধীনতা যুদ্ধে অংশগ্রহণসহ তৎকালীন সকল রাজনৈতিক কর্মকাণ্ডে সক্রিয় ভূমিকা রাখেন।

মুক্তিযুদ্ধকালে ১৯৭১ সালে মুজিবনগরে অবস্থান করে বাংলাদেশের মুক্তিযুদ্ধে সক্রিয় ভূমিকা রাখেন। ১৯৭২ সালে সংবিধান প্রণয়ন কমিটির সদস্য হিসেবে ভূমিকা রাখেন। ৭ মার্চ ১৯৭৩ সালের প্রথম জাতীয় সংসদ নির্বাচনে তিনি তৎকালীন ময়মনসিংহ-২৬ আসন থেকে আওয়ামী লীগের প্রার্থী হিসেবে সংসদ সদস্য নির্বাচিত হন। তিনি ২৬ জানুয়ারি ১৯৭৫ সাল থেকে ১৫ আগস্ট ১৯৭৫ সাল পর্যন্ত শেখ মুজিবুর রহমানের বাকশালের মন্ত্রিসভায় পাটমন্ত্রী ছিলেন। ২৪ ফেব্রুয়ারি ১৯৭৫ সালে কৃষক শ্রমিক আওয়ামী লীগ (বাকশাল) গঠিত হলে তিনি কেন্দ্রীয় কমিটির সদস্য নিযুক্ত হন।

২০ আগস্ট ১৯৭৫ সাল থেকে ৬ নভেম্বর ১৯৭৫ পর্যন্ত তিনি খন্দকার মোশতাক আহমেদের মন্ত্রিসভায় বন্দর, নৌবাহিনী এবং অভ্যন্তরীণ নৌ-পরিবহন মন্ত্রী ছিলেন।

১৯৭৯ সালের দ্বিতীয় জাতীয় সংসদ নির্বাচনে তিনি তৎকালীন ময়মনসিংহ-১৮ আসন থেকে আওয়ামী লীগের প্রার্থী হিসেবে সংসদ সদস্য নির্বাচিত হন। ১৯৭৯ সালে তিনি আওয়ামী লীগের সভাপতি নির্বাচিত হন এবং বিরোধী দলের নেতা হিসেবে দায়িত্ব পালন করেন। ১৯৮১ সাল পর্যন্ত তিনি আওয়ামীলীগের সভাপতি হিসেবে দায়িত্ব পালন করেছেন।

## মৃত্যু
আসাদুজ্জামান ২১ জানুয়ারি ১৯৯২ সালে ঢাকায় মৃত্যুবরণ করেন।

## তথ্যসূত্র

বিষয়শ্রেণী:১৯১৬-এ জন্ম
বিষয়শ্রেণী:১৯৯২-এ মৃত্যু
বিষয়শ্রেণী:বাংলাদেশী রাজনীতিবিদ
বিষয়শ্রেণী:বাংলাদেশী আইনজীবী
বিষয়শ্রেণী:বিরোধীদলীয় নেতা (বাংলাদেশ)
বিষয়শ্রেণী:বাংলাদেশ আওয়ামী লীগের রাজনীতিবিদ
বিষয়শ্রেণী:বাংলাদেশ আওয়ামী লীগের সভাপতি
বিষয়শ্রেণী:কিশোরগঞ্জ জেলার ব্যক্তি
বিষয়শ্রেণী:ঢাকা বিশ্ববিদ্যালয়ের প্রাক্তন শিক্ষার্থী
বিষয়শ্রেণী:ঢাকা বিশ্ববিদ্যালয়ের শিক্ষক
বিষয়শ্রেণী:শেখ মুজিবুর রহমানের তৃতীয় মন্ত্রিসভার সদস্য
বিষয়শ্রেণী:শেখ মুজিবুর রহমানের চতুর্থ মন্ত্রিসভার সদস্য
বিষয়শ্রেণী:মোশতাক আহমেদের মন্ত্রিসভার সদস্য
বিষয়শ্রেণী:প্রথম জাতীয় সংসদ সদস্য
বিষয়শ্রেণী:দ্বিতীয় জাতীয় সংসদ সদস্য
বিষয়শ্রেণী:বাংলাদেশের স্বাধীনতা যুদ্ধে জড়িত ব্যক্তি
বিষয়শ্রেণী:পাকিস্তান জাতীয় পরিষদের সদস্য
বিষয়শ্রেণী:পাকিস্তান প্রাদেশিক পরিষদের সদস্য
বিষয়শ্রেণী:পাকিস্তানি রাজনীতিবিদ
বিষয়শ্রেণী:বাংলাদেশ কৃষক শ্রমিক আওয়ামী লীগের রাজনীতিবিদ
বিষয়শ্রেণী:বাংলাদেশের নৌপরিবহনমন্ত্রী
প্রমিথিউস (ব্যান্ড)

**প্রমিথিউস** বাংলাদেশের একটি জনপ্রিয় ব্যান্ড দল। ১৯৮৬ সালে প্রতিষ্ঠিত এই ব্যান্ড দলের নামকরণ করা হয় গ্রীক দেবতা প্রমিথিউসের নামানুসারে। ৮০'র দশকের অন্যতম জনপ্রিয় এই ব্যান্ডের রয়েছে বেশ কয়েকটি জনপ্রিয় গান। প্রমিথিউস ব্যান্ডের মোট ১৮ টি অ্যালবাম প্রকাশিত হয়েছে। প্রত্যেকটি অ্যালবামেই রয়েছে সমসাময়িক বিভিন্ন সমস্যা নিয়ে এবং দেশাত্মবোধক গান। এছাড়াও দলটির অন্যতম বৈশিষ্ট্য ছিল দলের প্রধান ও ভোকাল বিপ্লবের বাহারি সাজ এবং নতুন ধাঁচের গান।

## বর্তমান লাইনআপ

*বিপ্লব (ভোকাল ও গিটার)
* পল্লব (কিবোর্ড), 
* সোহাগ (লিড গিটার)
* সৈকত (ড্রামস)
* রুবেল (ডি জে)।

## অ্যালবাম

# স্বাধীনতা চাই
# মুক্তির প্রত্যাশায়
# প্রজন্মের সংগ্রাম
# স্লোগান
# যোদ্ধা
# প্রমিথিউস ২০০০
# স্মৃতির কপাট
# অ-আ
# পাঠশালা
# ঢোল
# টাকা
# নাগরদোলা
# রাজপথ
# প্রমিথিউস আনবাউন্ড
# প্রমিথিউস আনবাউন্ড ওয়ান
# ছায়াপথ
# আমাদের পথ
# তালা চাবি

## তথ্যসূত্র

বিষয়শ্রেণী:বাংলাদেশী সঙ্গীত দল
বিষয়শ্রেণী:১৯৮৬-এ প্রতিষ্ঠিত